20:26 / 21.04.2017 2416 pdf Ўқиш режими + -\nАллоҳ таоло инсониятни яратиб, унинг бахту-саодатда яшашу учун Ўзининг шариатини туширди. Пайғамбарлар юборди. Китоблар нозил қилди. Дунёда эзгуликнинг синоними ёвузлик Одам Ато фарзандлари Қобил ва Ҳобилларнинг можаросидан кейин пайдо бўлдимикин...\nЭзгулик ва ёвузлик. Эзгуликка-ку Хақ таоло дават этди. Ёвузликнинг хизматкорлари қандай бу йўлга кирдилар? Унинг ҳам малайлари инсон-ку. “Аллоҳнинг амридан чиқиб ёвуз ният билан дунёларни бузаётган, инсоният қонларини дарё қилиб оқизганлар ҳам, одам фарзандларими?”, деб хайратланаман. Балки уларнинг жирканч, чиркин ишлари ўзлари учун одил ҳаракат бўлиб туюлар. Балки улар ҳам ўзларини “эзгу ишлар учун курашмоқдамиз”, деб ўйлар. Бу икки куч орасидаги кураш наҳот қиёматгача қадар давом этади... Ҳўш, ақл эгаси қилиб яратилган инсон бу икки эшик олдида турса, қай бирига кириш унинг нимасига боғлиқ? У нимага асосланиб оқ-қора эшикдан бирини очади? Аллоҳ таоло жаннатнинг атрофини тиконлар билан безаган. Эзгулик эшигини очган одам боласи тиконзорларни кўриб эшикни шарт ёпиб қўйса, у кимнинг айби? Ёвузлик эшигини очиб, унда гулзору-боғларни кўрса, унинг орқасида эса, шиддатли азобхоналар борлигини билмасдан, нафс кўйида ўша эшикдан кириб кетса, бунга энди ким айбдор? Кирдими, энди унинг қалб кўзларининг бори ҳам ёпилди. У энди нафси ҳаввоси кўйида ўша “гулзор”да юраверади. У ерда у ёлғиз эмас ўзига ўхшаган тоифалар бисёр. Улардан таълим олади, ўсади, улғаяди. Ишлари қабоҳат бўлса-да, улар ҳам тилларида Аллоҳдан гапиради. Унинг шариатидан гапиради. Мусулмонларни куфрда айблайди. Зурриёдидан, ота-онасидан кечади. Мўлтираб турган норасида фарзандларининг уволи унга ҳеч нарса эмас. Ахир, унинг миясига “Аллоҳ йўлида жондан ҳам, бола-чақадан ҳам кечамиз”, деган бузуқ ақидани қозиқ каби қоқиб қўйганлар-да. Энди у разил на ватанни билсин, на-да бегуноҳ одамларни. Киндик қони тўкилган юртига, халқига, қурол ҳам ўқталаверади у. Ачинарлиси, динни ниқоб қилиб иш кўрса, Исломдан бехабарлар Ислом динини нима деб, қандай тасаввур қиладилар? Бизлар уларни қандай Исломга даъват қиламиз? Мана шу разолат-жаҳолат йўли эмасми? Мана шу ёвузлик эмасми?\nЮқорида икки эшик остонасида турган одам боласини гапирдим. У нега эзгулик эшигини танламади? Нега адашди? Айбдор ким эди? Айбдор ўзимиз. Ота-она, маҳалла. Устоз ва муаллим. Аҳли илм ҳам, жамият ҳам. Сиз мулк деганда нимани тушунасиз? Моли-дунёними? дунёда не йўллар билан топилган дунё зийнатлариними? Кўзимизнинг очлиги, ниятимизнинг бузуқлиги ортида тўпланган бойликларними? Нафсимизни тўйдирамиз деб шунчалар югурамиз, иймонимиз оч қолиб йиғласа ҳам эшитмаймиз. Қалбларни моғор босиб кетса ҳам, бехабар юраверамиз-у, сиртимизни нафснинг хоҳишига қараб безайверамиз. У нафс роҳатланса бўлди. Ҳалол-харомни унга фарқи йўқ. Маишатларга ботамиз, неъматларни исрофини билмаймиз. Унинг шукри ҳам зарурлиги ёдимизда ҳам йўқ.\nҚиммат маркабларда юрамиз-у, пиёда кетаётган ҳалол камбағал қўшнимизни йўл-йўлакай олиб кетишни ор биламиз. Дастурҳонимизда турли хил неъматлар, қўшнимизнинг фарзандлари оч қолиб кетаётганлигини эшитиб қолсак ҳам пинагимизни бузмаймиз. Ҳар йили ҳажга боргимиз келади, гўёки тақводордек, лекин қариндошимизнинг қийин аҳволи бизни ташвишга солмайди. Одамлар масжидга отлансалар, йўлларидан чиқиб қолсак, даъват этсалар уларни ёмон кўрамиз. Фарзандимизни чўнтагига каша-каша пул солиб қўямиз. Зориқмасин дейсиз-да. Лекин фарзандингизга эътибор бермайсиз, ўша пулларни нимага сарф қилмоқда, унинг эвазига вақтини қаерларда ўтказяпти? Қизиқиб кўрганмисиз? Ўзингиз бирор марта китоб варақламагансиз-ку фарзандингиз ҳам энди у пулларга китоб сотиб олишига ишонасизми? Йўқ! Сиз қимматбаҳо вақтингизни совурмоқдамисиз, хотиржам бўлаверинг ўғлингиз чойхонада карта ўйнамоқда ёки комьпютерда қимматли вақтини харом ишларга сарф қилмоқда. Дунё неъматларига кўмилиб яшаш, мол-дунёни ҳисоби йўқ бўлса, хоҳлаганингиз муҳайё бўлса, сиз учун шулар мулкдир? Сиз учун шундай ҳаёт бахтдир балки. Агар бундай бойликлар қуршовида асир бўлиб, Ҳақни танимаслик бўлса, бундай бахт мўмин учун бахтиқароликдир. Унинг неъматларига шукр қилишни билмай яшашлик нодонликдир. Бундай инсонлар кўпроқ фарзандларидан куядилар. Аслида улар, фарзанд аталмиш неъматни ҳам, бадном қилган бўладилар. Юқорида икки эшик олдида қай бирига киришни билмай турган фарзандингиз сизнинг тарбиянгиз ва сизнинг гумроҳликда ўтган ҳаётингиз натижаси ўлароқ ёвузлик эшигини очмадими? Ҳа айнан шундай. У эшикдан кирган инсон боласи энди на ота-онасини танисин, на мехр-оқибатни билсин, на-да юрт қадрини. Афсуслардан энди не фойда. Қолган умрингизни қабоҳатда ўтган ҳаётингиз учун йиғлаб ўтказсангиз арзийди.\nОдам боласини разолатга бошловчи омиллардан яна бири унинг мол-дунёга ўчлиги ва унга етишиш учун хар қандай жирканч ишлардан қайтмаслигидир. Озгина мўминлик сифатига эга инсон бўлганда ҳам тийилар эди. Сабр қилар ва ўзининг ризқини кенглигини Раззоқ сифатли Аллоҳдан тилаб, кўрган кунига шукр қилар эди. Ўз Расулининг неча кунлаб оч-наҳор қолганликларини эслаб тафаккур қилар эди. Тафаккурсиз, онгиз-фаросатсиз инсонгина мол-дунё кўйида ёвузлик эшигини очади.\nЎзларини “Ислом давлати” деб атаган манқурт тоифа бугун ана ўшандай қора эшикдан кирганларни қучоқ очиб кутиб олмоқда. Эндигина Исломга муҳаббат қўйиб, уни қабул қилишга шайланган инсонларни қанчаси аҳдидан қайтди экан...? Разолат ботқоғига ботганларнинг вахшийликларини кўриб, калима келтираман деб турганларнинг қанчаси “шаҳодат калимаси” ўрнига “Ислом фақат урушдан, одам ўлдиришдан иборат эканда?”—деган гапларни гапирди экан. Улар динни ҳам ёмон отлиқ қилмоқда. Эй сен, уларга қўшилсаммикин деб турган одам боласи, нодон бўлма! Аҳмоқлар ишини қилма! Сен у гумроҳларга дунё уламолари йўллаган “очиқ хат”ни бир ўқиб кўргин олдин! Уларнинг ваҳшийликлари бўғзиларигача ифлос балчиққа ботиб кетганларини англайсан. Шундан кейин ҳам ўзингни жаҳолат ботқоғигага урсанг, сенда одамийликдан нишон ҳам йўқ экан.\n“Очиқ хат” аслида насиҳат, дарс, нафақат у бетавфиқларга қаратилган, қолаверса сен каби ёвузлик эшиги олдида турганларга ҳам тегишли. Огоҳ бўл! Кўзингни оч! Бу дунёда сендан мол-дунё эмас, одамийлик қолсин. Мулк аслида шудир. Мол-дунё топаман деб ўзингни бунчалар хор этма инсон боласи. Ортингда қолган оиланг, ота-онангни бунчалар юзларини шувут қилма. Сени дунёга келтирган онанг афсус қилмасин туққанига.\nАбдуллоҳ розияллоҳу анҳудан ривоят қилинади: “Пайғамбаримиз саллоллоҳу алайҳи васаллам: “Ким бир аҳдлашган жонни ўлдирса, жаннатнинг ҳидини ҳам ҳидлай олмайди. Албатта, унинг ҳиди қирқ йиллик масофадан келиб турур”, дедилар”. (Бухорий ва Термизий ривояти.)\nУламоларимиз ушбу ҳадиснинг шарҳида, “мўмин-мусулмонлар, тинч-тотув яшаётган хар бир ғайри динни ҳам ўлдириш у ёқда турсин зинҳор ёмонлик ҳам қилмасликлари керак—дейдилар. Сен ўзингча жиҳод қилмоқчимисан? Энди сенга Расулуллоҳнинг ҳам панд-насиҳатлари кор қилмаса, биз сенга нима ҳам дея олардик.\nОдамзоднинг ахлоқ-одобига доир минглаб китоблар бордир. Валлоҳу аълам. Ахлоқ китоблари ёзилаверган-ёзилаверган. Хозир ҳам ёзилмоқда. Бундан кейин ҳам, токи инсоният ер юзида яшар экан, бу мавзуда жилд-жилд китоблар ёзилаверади. Салафи солиҳларимиз бу китобларни олдингисини нуқсон камчиликларини топиб ёзмаганлар. “Шунча китоблар бор экан”, деб ёзмай ҳам қўймаганлар. Улар сенинг, менинг, бахту-саодатим учун ёзаверганлар. Бу “Илоҳий омонат-вазифа”, деб ёзаверганлар. Уларнинг нияти фақат одамзоднинг бахту-саодати бўлган. Сен каби икки эшик орасида келиб мияси қотганлар кўпаймасин деб ёзганлар.\nАзиз биродар, бизлар ўша китоблардан қайсиларини ўқидик? Бахтиқаролик тамғаси бугун пешонасига босилган фарзанднинг бу аҳволига энди ким жавоб беради?! Унинг умрини исрофигачи? Кошки эди, бу хатонинг зиёни ўзи билан тугаб қўя қолса эди. Тарбиядаги хатолик, ахлоқдаги бузуқликнинг заҳри жамиятга доғ бўлиши ҳам борда. Ватанга ташвиш, халққа уқубат бўлиши ҳам борда. Эй одам боласи, ўлмасдан олдин уйғон энди! Бу қотиб қорайиб кетган қалбларни Илоҳий нур ила мунаввар эт! Дилингни эзгулик ила покла! Ниятингни тузат! Фарзандларинга солиҳларнинг ахлоқ китоблари ила таълим бер! Харомдан хазар қил! Фақирларга меҳрибон бўл! Яхшилик қилишни олий фазилат бил, зулмни харом сана. Етим-есирни бошини сила! Эй одам боласи, аслида Илоҳий фазилатлар шулар эмасми?! Аслида одамийлик мулки шулар эмасми?! Одамийлик мулкига терс қараш ҳайвоний сифат эмасми?!\nМуҳтарам адибимиз Тоҳир Маликнинг “Одамийлик мулки”да шундай сатрлар бор: “..Дунё саодати яхши, хайрли инсонлар билан қоимдир. Ёмонлар дунёни одамлар учун зиндон қиладилар..”. Шундай экан бу дунёда яхши бўлайлик, яхшига қўшилайлик. Хулқимизни чиройли қилайлик.\nАллоҳ таоло Расулимиз алайҳис саломга; “Албатта сен улуғ хулқ соҳибидирсан”- деб хитоб қилади. Расул ўзи бизга муаллим. Пайғамбаримиз алайҳис салом: “Мен гўзал хулқларни камолига етказиш учун юборилганман”, дедилар. Нажот ўшал хулқларни ўрганишимизда!\nБиргина малоқада одам боласи учун зарур ахлоқлар хақида гапириш мушкул. Бунинг учун бир нечтагина китобнинг ўзи ҳам камлик қилар. Авлиё ҳам насиҳатга муҳтож. Шундай китоблар бор, уни фақат устоз ила ўқилади. Шундай китоблар бор у аҳли илмга ҳам, оммаи халққа ҳам бирдек тушунарли, зарур. Илм биринчи олинадими одобми?—деган саволга азизларимиз “одоб”—деб жавоб берганлар. Шундай экан, одоб-ахлоққа доир мўжаз бир китобча бўлса ҳам, юксак маърифат соҳиби унга беписанд қарамайди. Энди ахлоқ ўрганувчидай варақлайди.\nАтоқли адибимиз Тоҳир Маликнинг “Одамийлик мулки” китоби ахлоқ йўлида қилинган улкан иш бўлди. Бу асарни мен “халқ ва миллат мулки”, деган бўлардим. Агар бирор китобда Аллоҳнинг ояти-карималари ва Расулимиз алайҳис саломнинг муборак ҳадиси-шарифлари бўлса таҳоратсиз ушланмайди. Мен Тоҳир Маликнинг китобларида оят ва ҳадислар бўлмаган тақдирда ҳам таҳоратсиз ушламасдим. Чунки адибда мақсад ва ният буюк. Қанчалар покиза гўзал қалб. Қанчалар уйғоқ виждон. Инсоний фазилатлар гўзал гулзор бўлса, бу гулзорга кир устингиз билан кирармидингиз. Қалбида иймони борлиги сезилиб турсин инсонннинг. Виждони қийналсин бу оламда инсоннинг. Гуноҳга қолганида уятдан юзлари қизарсин инсоннинг,акс ҳолда уларни борлигига шубҳа бор.\nМақола муаллифи: Андижон шахар “Уйғур” жоме масжиди\nмуҳтасиби Фарходбек Жўраев.\n20:24 / 21.04.2017 2234\n20:27 / 21.04.2017 2120\nКимгадир бирор нарсани тақиш ёки нимагадир бирор нарсани осиб қўйишга нисбатан араб тилида қолладаrdquo феъли ишлатилади. Шу маънода муқаллид тақлид қилувчи давоми...\n1740 17:24 / 27.03.2017\n3150 17:23 / 27.03.2017\nИлмнинг мол-дунёдан афзаллиги\nАлбатта, илм пайғамбарларнинг меросидир. Мол эса, подшоҳ ва бойларнинг меросидир. Илм ўз соҳибини қўриқлайди, молни эса унинг эгаси қўриқлайди. Илм сарфлаш, давоми...\n1741 10:24 / 27.03.2017\nПайғамбарлар ва солиҳ зотларнинг отаонага яхшилик қилиш бобида амалга оширган ибратли ишлари Маълумки, .биррулволидайн, яъни .отаонага яхши муомала қилиш, давоми...\n1849 21:35 / 21.04.2017


Ассалому алайкум! Эримнинг характерлари жуда оғир, жаҳллари чиқса ҳеч кимни танимай шайтонлаб кетадилар, мазалари қочади. Буни даволаш дуолари, ўз аёлига нисбатан муомаласини тўғирлаш, уни тушуниш ва хурмат қилиш дуолари борми?\n"Зикр аҳлидан сўранг" ҳайъати Маъмурият жавоб берди\nИнсоннинг жисми бемор бўлгани каби руҳи ҳам бемор бўлади. Руҳни даволашни Қуръони каримда Расулуллоҳ соллаллоҳу алайҳи васалламга вазифа қилиб юклатилган. Аллоҳ таоло “Жума” сурасида :\nهُوَ الَّذِي بَعَثَ فِي الْأُمِّيِّينَ رَسُولًا مِّنْهُمْ يَتْلُو عَلَيْهِمْ آيَاتِهِ وَيُزَكِّيهِمْ وَيُعَلِّمُهُمُ الْكِتَابَ وَالْحِكْمَةَ وَإِن كَانُوا مِن قَبْلُ لَفِي ضَلَالٍ مُّبِينٍ۝\n2. У саводсизларга уларнинг ичидан Унинг оятларини ўқиб берадиган ва уларни пок¬лайдиган ҳамда уларга Китобни ва ҳикматни ўргатадиган Расулни юборган Зотдир. Ҳолбуки, улар илгари очиқ ойдин залолатда эдилар.\nБиз «саводсиз» деб таржима қилган маъно араб тилида «уммий» дейилиб, бу сўз ўқиш-ёзишни билмайдиган шахсга нисбатан ишлатилади. «Умм» она дегани. Демак, «уммий» сўзидан «онадан туғилгандек, ўқиш-ёзишни ўрганмай юрган» деган маънони тушуниш керак. Ўша давр араблари «уммий қавм» деб аталган, чунки уларнинг ичларида ўқиш-ёзишни биладиганлари жуда оз бўлган. Пайғамбаримиз Муҳаммад алайҳиссалом ҳам ўқиш-ёзишни мутлақо ўрганмаганлар. Албатта, Аллоҳ таолонинг улкан ҳикмати туфайли шундай бўлган. Нима учун ҳикмат, деяпмиз? Чунки саводсиз жамиятда уммий бўлиб ўсган, умрида ҳеч нарса ўқимаган-ёзмаган, ўзга динлар, шариат ва маданиятлардан бехабар ҳолда вояга етган, пайғамбар бўлганларидан кейин ҳам ўқиш-ёзишни ўрганмаган бир одам қирқ ёшга тўлганларида Аллоҳнинг иродаси билан халқларни дунёда энг мукаммал дин бўлмиш Исломга даъват қила бошладилар. У кишига Қуръони Карим оятлари тушиб, ўтган ишлар, келажак воқеалар, ахлоқ ва одоб қоидалари, ибодатлар, иқтисод ва умуман, инсон ҳаётининг барча тарафларини ўз ичига қамраб олган, унга икки дунё саодатининг кафолатини берадиган ҳукмларнинг баёни келди.\nОрада замонлар ўтиши ва илм-фан ривожланиши билан Қуръони Карим мўъжизалари тасдиқланиб бормоқда. Саҳрода ўсган, ўқиш-ёзишни ўрганмаган одамдан барча замонларнинг энг ҳақ таълимоти ўз-ўзидан чиқмаслигини, бу ишга фақат оламлар Парвардигоригина Ўз қудрати, илми ва ҳикмати билан қодир эканини тушуниш қийин эмас. Бунга дўст ҳам, душман ҳам тан бермасдан, иложи йўқ.\nЭнди бевосита ояти кариманинг шарҳига ўтайлик.\n«У саводсизларга уларнинг ичидан Унинг оятларини ўқиб берадиган ва уларни пок¬лайдиган ҳамда уларга Китобни ва ҳикматни ўргатадиган Расулни юборган Зотдир».\nАллоҳ таоло арабларга ўзларининг ичидан чиққан ва ўзларига ўхшаш уммий кишини элчи қилиб юборганини таъкидламоқда. Бу элчи Муҳаммад алайҳиссаломдирлар. Бу элчининг вазифалари жумласига қуйидагилар киради:\nЎша уммий Пайғамбар арабларга\n«…Унинг оятларини ўқиб берадиган…»\nЯъни Набий алайҳиссалом ўзларига Аллоҳ таоло томонидан тушаётган Қуръони Карим оятларини уммий қавмларга етказадилар;\n«…ва уларни поклайдиган…»\nЯъни ўша Пайғамбар уларни куфр ва гуноҳлар ботқоғидан поклайди. Уларнинг қалбларини, руҳларини, виждонларини, муомалаларини, хуллас, барча-барча тарафларини поклайди;\n«…ҳамда уларга Китобни ва ҳикматни ўргатадиган…»\n«Китоб»дан мурод Қуръони Каримдир, яъни ўша Пайғамбар уларга Қуръон таълимотларини, ундаги амрларни, қайтариқларни ва аҳкомларни ўргатади.\n«Ҳикмат»дан мурод эса Пайғамбаримизнинг суннатларидир. «Суннат» Набий алайҳиссаломнинг сўзлари, қилган ишлари ва ўзгалар томонидан айтилган сўз ёки қилинган ишни маъқуллаганликларидан иборатдир. Суннат мусулмонлар учун Қуръондан ке¬йинги иккинчи манба ҳисобланади. Динимизнинг кўпгина аҳкомлари, ҳаётимиздаги зарур таълимотлар Набий алайҳиссаломнинг суннатлари, ҳадисларидан олингандир.\n«Ҳолбуки, улар илгари очиқ ойдин залолатда эдилар», дегани Исломдан олдин дунё халқлари қаттиқ адашувда бўлганлигига, улар жаҳолат ботқоғида қулоқларигача ботиб ётганлигига ишорадир. (“Тафсири Ҳилол” китобидан).\nКейинчалик бу вазифани “Руҳий тарбия”, “Тазкиятуннафс” деб номланди ва ҳар даврда бунинг мутахассислари етишиб чиқдилар. Расулуллоҳ соллаллоҳу алайҳи васалламнинг замоналаридан ҳозирги кунимизгача Ислом умматининг олимлари ҳам, омилари ҳам ботиний покланиш, хулқини сайқаллаш ва Аллоҳ таолонинг ҳузуридаги олий мақомларга эришиш учун ушбу соҳа мутахассислари билан доимий алоқада бўлиб келмоқдалар. Устозимиз Шайх Муҳаммад Содиқ Муҳаммад Юсуф раҳимаҳуллоҳ тазкия мутахассисларидан ҳам эдилар. Бу борада “Руҳий тарбия” ва “Тасаввуф ҳақида тасаввур” номли китобларини ёзганлар. Эрингиз билан бирга шу китобларни мутолаа қилсангиз жуда кўп фойда топасизлар. Бундай ҳолатда шу соҳа мутахассислари ҳар бир таомни “Бисмиллаҳ”ни айтиб тайёрлаш, таом тайёрланаётган идишга кўп бора “Бисмиллаҳ”ни ўқиб дам солишни ва иложи бўлса, зам-зам сувни олиб “Бисмиллаҳ”ни 786 марта ўқиб дам солиб эрига ичиришни тавсия қилишади. Бу бирор оят ёки ҳадисда келган эмас, лекин машойихларнинг тажрибасидан маълум бўлган. Валлоҳу аълам!


БАНКЛАРДА КРЕДИТ ФОИЗ СТАВКАЛАРИ НИМАНИНГ ҲИСОБИДАН ТУШИРИЛДИ?\nЖорий йил 1 июль кунидан бошлаб юртимиздаги тижорат банкларида аҳолидан жалб қилинадиган омонатлар ҳамда корхона ва ташкилотларнинг депозитлари, шунингдек, жисмоний ва юридик шахсларга ажратиладиган кредитларнинг фоиз ставкалари пасайтирилди. Масалан, шу пайтгача ўз пулини банкка омонатга қўйган одам йиллик 20 фоиздан ортиқ миқдорда даромад олиш имкониятига эга бўлган, аммо энди жисмоний шахсларнинг омонатлари бўйича фоиз ставкаси 18 фоиздан ошмаяпти. Шу билан бирга, аҳоли ва тадбиркорларга бериладиган кредитларнинг ҳам фоизлари сезиларли даражада туширилди. Бу нима билан боғлиқ?\nГап шундаки, ўтган ойда Марказий банк тижорат банклари томонидан депозитлар фоиз ставкалари йиллик 23 фоизгача белгиланаётгани, кредитлар эса 26-30 фоизгача бўлган ставкаларда таклиф этилаётганидан хавотирда эканлигини билдирган эди. Зеро мамлакатимизда инфляция даражасини жорий йил якунига қадар 11-12,5 фоизгача ва 2021 йил якунига қадар 9 фоизгача пасайтириш мақсад қилинган бир пайтда, депозитлар ва кредитлар фоизининг юқорилиги тегишли тартибда фоиз ва кредит хатарларининг кучайишига олиб келаётганди.\nУшбу хатарларнинг олдини олиш мақсадида банкларда оқилона фоиз сиёсатини юритишни рағбатлантириш тўғрисида қарор қабул қилинди. Унга асосан жорий йил 1 июлдан бошлаб 2021 йил 1 январга қадар:\n- миллий валютада юридик шахслар депозитлари бўйича 16 фоизгача, жисмоний шахслар омонатлари бўйича 18 фоизгача;\n- миллий валютада юридик шахслар кредитлари бўйича 21 фоизгача, жисмоний шахслар кредитлари бўйича 24 фоизгача;\nМазкур фоиз ставкалари Марказий банкнинг амалдаги асосий ставкаси (бугунги кунда - 15 фоиз)дан келиб чиққан ҳолда ўзгаради.\nЖорий этилган мақбул фоиз ставкалари банклар операцияларининг даромадлилик даражасини чекламайди ва уларда ўз фаолияти доирасида мустақил равишда фоиз ставкаларини белгилаш сақлаб қолинади. Айни пайтда мақбул фоиз ставкалари чегарасида депозит ва кредит операцияларини амалга оширган банкларни пул-кредит сиёсати инструментларидан фойдаланган ҳолда рағбатлантириш механизмлари жорий этилди. Масалан, янги тартиб асосида ишлайдиган банклар учун Фуқароларнинг банклардаги омонатларини кафолатлаш фондига ўтказиладиган календарь бадаллари амалдаги 0,25 фоиздан 0,05 фоизгача пасайтирилиши эълон қилинди. Шу ва шунга ўхшаш бир қатор рағбатлантириш чоралари банкларнинг аксарияти учун маъқул келди, шекилли, кўпларида 1 июлдан бошлаб омонат ва депозитлар бўйича ҳам, кредитлар бўйича ҳам фоиз ставкалари 5-6 фоизга пасайтирилди.


00:00 / 26.12.2011 | eski savollar | 1594\nАссалому алайкум Шайҳ Муҳаммад Содиқ ҳазратлари сизга бир савол билан мурожат қилмоқчиман. Мени бир номозҳон танишим гомосексуализм (голубойлик) касалига мубтало булган. Шу танишим жинсий ҳаёт билан яшай оламан , уйланмоқчиман! деяябди. Лекин озроқ узидан қурқиб яна бировни қизини баҳтсиз қилиб қуймасмиканман? деб айтаябди. Шу танишим тулиқ жисий ҳаёт билан яшашга қодир. Лекин эплаб кетаманми деб қурқаябди. Узи номоз уқиб ибодатларини имкон қадар ижро этишга ҳаракат қилади. Узи бу касалликни ОЛЛОҲ синов қилиб берган булса керак , деб уйлаябди . Унинг узини айтишича қанча ҳаракат қилса ҳам бу нарсадан, яни эркаклар уни ҳирсини қузгалишига олиб келаркан ҳолос булолмаябди. Врачлар ҳам биз ҳеч нарса қилолмаймиз дейишаябди. Уртогим лекин оддий эркаклар каби ҳаёт кечириб оила қуриб болали булиб яшашни ҳоҳлайди , Ҳатто шу касалигини деб узидан жирканиб жонига қасд ҳам қилмоқчи булган экан. Сиздан илтимос бу гомосексуализм каслликми ? ёки шайтонни найрангими? Илтимос шу саволга батафсил жавоб ва вазятга узизни маслаҳатизни берсангиз. Жавоб учун олдиндан раҳмат\n- Бу иш катта гуноҳ. Шариатда унга оғир жазо белгиланган. У одам бундан халос бўлиши керак. агар ишончи бўлмаса, уйланиши мумкин эмас. Ўзи айтгандек, бировнинг қизини бахтига завол бўлади. Ёки борини айтиб, ўшанга рози бўлган шахсга уйланиши мумкин. Айбини яширмаслиги керак.


NUR-SULTAN. Kazinform – Коронавирус пандемияси дунё бўйлаб 25 минг кишини ёсииғини қуритди. Айниқса, қаттиқ зарбага дучор бўлган Европада 17 314 киши касалликдан вафот этди, деб хабар беради Kazinform ВВСга таяниб.\nАйни пайтда АҚШ коронавирус юқтирганлар сони бўйича Хитойни ортда қолдирди (жума куни АҚШда коронавирус билан касалланганлар сони 100 мингдан ошди).\nКоронавирусдан вафот этишнинг энг юқори кўрсаткичи бўйича Италия (9,134), ундан кейин Испания (3934) ва Хитой (3292) олдинда бормоқда. 2019 йил декабр ойидан бери дунё бўйлаб қарийб 600 минг киши коронавирус юқтирган.\nИталияда коронавирусдан вафот этганлар сони ўтган бир кунда 969 кишини ташкил қилди. Италия расмийларининг таъкидлашича, янги ҳолатлар сони камаймоқда, аммо қурбонлар сони бундан ҳам кўпроқ бўлиши мумкин. Соғлиқни сақлаш миллий институтлари раҳбари Силвио Брусаферро пасайишнинг асосий сабаби қаттиқ назорат чоралари эканлигини таъкидлади.


“43 фоиз россиялик пенсиягача яшамайди” - BBC News O'zbek\nТом Геркен, BBC UGC & Social News Катерина Зевелева, BBC Monitoring\nImage caption Россия ҳукумати пенсия ёши билан бирга қўшимча қиймат солиғини 20 фоиз кўтаришни ҳам таклиф қилмоқда.\nСиз пенсия ёшигача етиб бормасангиз, сизга пенсиянинг нима кераги бор?\nРоссия ҳукумати эркаклар учун нафақага чиқиш ёшини мамлакатдаги ўртача умр ёшидан икки йил зиёдига оширганидан кейин россияликлар шу саволни бермоқдалар.\nУшбу таклиф ҳамда мамлакатда қўшимча қиймат солиғини 20 фоиз этиб белгилаш таклифи бутун Россия футбол бўйича Жаҳон Чемпионати мусобақаларининг тантанали очилиш маросими ва унинг ортидан Россия терма жамоаси Саудия Арабистони устидан 5 : 0 ҳисоби билан ғалаба қозонган вақтда эълон қилинди, шу сабабдан ҳам социал медиа фойдаланувчилари ҳукуматнинг таклифларини эълон қилиш вақтини танқидга тутмоқдалар.\nБош вазир Дмитрий Медведев пенсия ёшини эркаклар учун 60 дан 65 га, аёллар ёшини 55 дан 63 гача кўтаришни таклиф қилди.\nУшбу қонун лойиҳаси Россия ҳукуматининг 14 июнь куни бўлиб ўтган мажлисида муҳокама этилди.\nБунга жавобан эса социал медиа пенсия ёши Россияда кутиладиган умр узунлигидан катта эканига эътибор қаратди.\nЖаҳон Банки маълумотларига кўра, Россияда эркакларнинг 57 фоизи 65 ёшдан ортиқ умр кўрадилар.\nСиз неча йил умр кўришингиз мумкин?\nБу кўрсаткич сўнгги 50 йилда ўзгаргани йўқ. Бунга муқояса, аёллар Россияда ўртача 75 йил умр кўрадилар.\n"Жаҳон Чемпионати сизнинг пенсиянгиз"\nПенсия ёшини ошириш таклифи эълон қилинган вақт Россиядаги Твиттер фойдаланувчилари томонидан ғазабнок кутиб олинди.\nТвиттерчилар Россия ҳукуматини футбол мусобақасидан чалғитиш мақсадида фойдаланганликда айбладилар.\n"Футбол нақадар зўр чалғитувчи манёвр. Биз хурсанд бўлиб ўтирганимизда, пенсия ва ҚҚСни 20 фоизга кўтариб қўйишди-ку. Оле, оле, ёпт", деб ёзди Твиттер фойдаланувчиларидан бири.\nЯна биров Саудия Арабистони терма жамоаси устидан ғалабани байрам сифатида нишонлаётганларни танқид қилган бўлса, бошқа биров эса, пенсияни оширишдан тежаб қолинган пул аллақачон сарфлаб бўлинган, деб ёзди.\n"Олимпиада бўлдими? Бўлди. (Қрим) кўпригини қуришдими? Қуришди. Футбол бўйича чемпионат кетаяптими? Кетаяпти. Унда нега пенсия борасида норози бўлаяпсиз? Ана ўшалар ҳаммаси сизнинг пенсиянгиз эди", деб твит қилди VID.\nБошқа бир Твиттер фойдаланувчиси, футбол мусобақасининг ўрнига пенсияни танлашини ёзади. Мухолиф сиёсатчи Илья Яшин Россия ҳукуматининг таклифларини "ақлдан озиш" деб таърифлайди.\nКузатувчилари кўп @DurdomOnline савол қўяди: "Пенсиягача яшамасангиз, сизга пенсия нимага керак?"\n2018 ФИФА Жаҳон Кубоги


ТОШКЕНТДА АВВАЛЛАРИ РАМАЗОН ОЙИ ҚАНДАЙ ЎТКАЗИЛГАН » O'zbekiston musulmonlar idorasi Qashqadaryo viloyati vakilligi rasmiy sayti\nТОШКЕНТДА АВВАЛЛАРИ РАМАЗОН ОЙИ ҚАНДАЙ ЎТКАЗИЛГАН\n30-04-2021, 10:13 34 Ўқиш режими + -\nМусулмон халқлари ҳаётида ҳар йили Рамазон ойи ўзгача шукуҳ ва кўтаринки кайфият касб этиб келган.\nАждодларимиз ижтимоий турмуш тарзи ҳақида сақланиб қолган маълумотларга кўра, бу ойда одамлар байрамона кайфиятда бўлган ва кўплаб соҳа вакиллари кундуз кунлари иш фаолиятини тўхтатиб, кўпроқ вақтини ибодат билан ўтказган.\nТошкент асрлар давомида ислом цивилизациясининг бешиги саналади. XIX аср охири – ХХ аср бошларида Тошкент шаҳрида йигирматача мадраса ва уч юз элликтача масжидлар фаолият кўрсатгани ҳақида архив ҳужжатларида маълумотлар бор.\nАйни шу даврларда шаҳарда Рамазон ойининг қандай ўтганлиги ҳақида турли манбаларда маълумотлар сақланиб қолган. Масалан, шаҳардаги бозорлар бу муборак ойда кундузи фаолиятини тўхтатган. Савдогарлар савдо ишларини кечқурун ифторликдан кейин бўладиган бозоршабда олиб борганлар.\nАкадемик А.Муҳаммаджонов “Қанғ-қадимги Тошкент ва тошкентликлар” номли асарида ёзишича, “Кечқурун шаҳарнинг марказий кўчаларидан бири ёки майдон безатилиб, карнай-сурнай ноғоралар чалиниб, махсус жарчилар одамларни бозоршабга чорлаган. Бозоршабда кўчанинг икки четидаги чойхона ва дўконлар олдига чорпоялар қўйилиб, ҳар хил мева-чева, озиқ-овқат сотилган”.\nБозоршаб “тунги бозор”, деган маънони беради. Архив ҳужжатларига кўра, Тошкент шаҳридаги бозорларда сотиладиган асосий озиқ-овқат маҳсулотлари буғдой, арпа, шоли, кепак, зиғир, кунжут, тариқ, нўхот, зиғир ёғ, сабзи, пиёз, лавлаги, шолғом, турп, товуқ гўшти, мол гўшти, қўй гўшти, сут, совун, ҳар хил мевалар, нонлар, майиз, ўрик кабилар бўлган. Эски Жува, Ўрда, Якшанба бозорлари шаҳардаги энг йирик бозорлар саналган.\n“Туркестанские ведомости” газетасида ёзилишича, шаҳарда Рамазон ойини халқ катта хурсандчилик билан ўтказган. Шаҳар аҳолисининг асосий вақти масжидларда ўтиб, кунлик беш маҳал намоз билан бирга кечқурун хуфтондан кейин таровеҳ намозларини адо этган. Кундузи рўза тутган вақтида китоблар ўқиб, Аллоҳни зикр қилиш каби амалларни бажарган. Бу ойда мадраса таълими тўхтатилиб, мактаб таълими давом эттирилган. Чунки мактабда болалар хат-савод чиқариб, Рамазонда асосан катта чошгоҳгача таълим жараёни олиб борилиб, фақат Ҳайит байрамларидагина болалар маълум кунларга дам олишган.\nШунингдек, Рамазон ойида мактаб ўқитувчиларига болаларнинг ота-оналари томонидан совғалар, ҳадялар улашилган. Болалар эса кечқурун шаҳарнинг марказий майдонларида бўладиган байрамона сайилларда иштирок этиб, томошалар кўрган.\nУмуман, бу муқаддас ой мактаб ўқитувчилари ва ўқувчилар учун катта хурсандчилик билан ўтган.\nБошқа ойларда ҳунармандчилик устахоналари, дўкон ва чойхоналарнинг гавжумлиги ва шовқин-сурони Рамазон кунларида ёпилганлиги туфайли шаҳар сокин бир кўринишга эга бўлиб қолар эди.\nРамазон ойининг катта хурсандчиликларидан бири оғиз очиш, яъни ифторлик вақтидир. Ифторлик пайтида Тошкент шаҳрининг турли жойларида катта зиёфатлар уюштирилган.\nШаҳардаги бозор майдонлари ва боғларда бўладиган сайилларда минглаб одамлар йиғилган, уларнинг асосий қисмини оддий аҳоли ташкил этар эди. Бозорнинг асосий йўлакларида чойхоналар жойлашган бўлиб, ифторлик пайтида бу чойхоналар ҳам гавжум жойга айланарди.\nЧодирхаёл қўғирчоқ театри, акробатик томошалар базм иштирокчиларига ўзгача шукуҳ бахш этса, баъзи жойлардан миллий мусиқа куйларининг овози ҳам эшитилиб турарди.\nШунингдек, дарвешларнинг овози кўпчиликнинг эътиборини тортиб турган. Ифторлик пайтида маддоҳлар ҳам турли маълумот ва ривоятларни айтиб, одамларни атрофига тўплаган, йиғилганлар эса қизиқарли маълумотлари эвазига улар учун майда чақа тангалар ташлаган.\n1908 йил “Туркестанский курьер” газетасида “Старый город” (“Эски шаҳар”) номли мақолада бундай байрамона гавжумлик пайтида бозорда олмани осмонга отсангиз ерга тушиши амримаҳол, деб тасвирланган. Умуман, бундай сайилларнинг энг гавжумлари Тошкент шаҳридаги Шайхонтоҳур масжидининг катта ҳовлисидаги боғда ва бозорларда бўлиб ўтган. Баъзиларнинг ҳовлиларида ҳам Рамазон шукуҳи акс этиб, турли зиёфатлар бўлиб турган.\nЙил давомида Рўза ҳайити байрами катта шодиёналик билан ўтказилган. Байрам кунларини эса шаҳар қозиси эълон қилган. Масалан, Тошкентда 1875 йил Рўза ҳайити куни 22 октябрга тўғри келганлиги манбаларда келтирилган.\nАждодларимиз ҳаётида Рамазон ойининг файзу футуҳи ўзига хос тарзда ўтиб, ҳаётининг маълум қисмини дунёнинг ишларидан узилиб, вақтини тоат-ибодатга, шунингдек, хурсандчиликка бахш этган бўлса, бу муборак ойнинг шодлик кунлари болаларнинг ҳам қалбига чексиз қувонч олиб кирган.\nТошкент ислом институти “Ижтимоий фанлар” кафедраси мудири


Шавкат Мирзиёев ШҲТ доирасидаги амалий ҳамкорликни кенгайтиришга доир ташаббусларни илгари сурди – Газета.uz\n14 июн 2019, 15:24 Сиёсат\nШанхай ҳамкорлик ташкилотига аъзо давлатлар раҳбарларининг кенг доирадаги музокаралари бўлиб ўтди. Унда ташкилотга аъзо мамлакатлар билан бирга кузатувчи мақомидаги давлатлар, халқаро ташкилотлар делегациялари раҳбарлари иштирок этди. Бу ҳақда Ўзбекистон Республикаси президенти матбуот хизмати хабар берди.\nШавкат Мирзиёев ўз нутқида минтақага доир долзарб масалаларга эътибор қаратиб, уларни ҳал этиш бўйича амалий таклифлар билдирди. Жаҳон бозорида рақобат кескинлашиб, экологик ва демографик мувозанатсизлик юзага келаётгани, терроризм, экстремизм ва трансмиллий жиноятчилик хавфи сақланиб қолаётганини қайд этди.\n— Бугун хавфсизликни таъминлаш бўйича мувофиқлашган сиёсат юритиш, мамлакатларимизнинг барқарор ривожланиши учун қулай шарт-шароитлар шакллантириш муҳим, — деди Шавкат Мирзиёев.\nМинтақавий хавфсизлик масаласига эътибор қаратар экан, Шавкат Мирзиёев бу кўп жиҳатдан Афғонистондаги вазиятга боғлиқ эканини қайд этди. Ушбу саммит доирасида «ШҲТ — Афғонистон» мулоқот гуруҳининг «йўл харитаси» қабул қилиниши, ушбу мамлакатнинг минтақавий ҳамкорликка фаол жалб этилиши муҳимлигини таъкидлади.\nШавкат Мирзиёев халқларнинг тарихий-маданий мероси тарғиботини кучайтириш, туризм салоҳиятини тўла рўёбга чиқариш муҳимлигини таъкидлар экан, ҳар йили аъзо мамлакатлар шаҳарларидан бирини ШҲТнинг туристик ва маданий пойтахти деб эълон қилишни таклиф қилди.\nШавкат Мирзиёев ШҲТ доирасида иқтисодий алоқаларни ривожлантириш, иқлим ўзгаришига қарши курашиш, яшил технологияларни жорий этиш, ахборот технологиялари соҳасида ҳамкорликни мустаҳкамлашга доир таклифлар билдирди.\n30.09 Президент уч нафар маърифатпарвар жадидни вафотидан сўнг тақдирлади\n30.09 Ўзбек қизларини корейс эркакларига хотинликка тайёрлаш ҳақидаги видеога изоҳ берилди


11:09 / 26.07.2015 | iskandar92 | 1824\nВа алайкум ассалом! Ушбу сатрлар қаҳрамони Увайс ал Қароний розияллоҳу анҳу Яманлик солиҳ киши бўлганлар. У киши Расулуллоҳ соллаллоҳу алайҳи васалламга У зотнинг ҳаётликларида иймон келтирганлар. Аммо У зотни кўра олмаганлар. Шунинг учун саҳобий бўла олмай, тобеъин бўлганлар.\n«Мен Расулуллоҳ соллаллоҳу алайҳи васалламнинг: «Албатта, тобеъинларнинг яхшиси Увайс деб аталадиган кишидир. Унинг волидаси бор. Унда оқлиқ бор эди. Унга амр қилинглар. Сизларга дуо қилсин», дедилар». Муслим ривоят қилган.\nРасулуллоҳ соллаллоҳу алайҳи васалламнинг ўзлари кўрмаган одам ҳақида ахборотлар беришлари мўъжизадир. Расулуллоҳ соллаллоҳу алайҳи васалламнинг саҳобаларга Увайс ал Қароний розияллоҳу анҳунинг дуоларини олишга тарғиб қилишлари у кишининг фазлларига далолат қилади.\nУсайр ибн Жобир розияллоҳу анҳудан ривоят қилинади:\n«Аҳли Кўфа Умарнинг олдига ҳайъат бўлиб келдилар. Уларнинг ичида Увайсни масхара қиладиган бир киши бор эди. Бас, Умар: «Бу ерда қаронийлардан бирорта борми?» деди. Ҳалиги одам келди. Бас, Умар унга: «Батаҳқиқ, Расулуллоҳ соллаллоҳу алайҳи васаллам, сизга Ямандан бир одам келади. Уни Увайс дейдилар. Яманда биттагина онасидан бошқани қолдирмаган бўлади. Унда оқлик бор эди. Бас, Аллоҳга дуо қилган эди. Ундан ўшани кетказди. Фақат бир динорча ёки дирҳамча жой қолди, холос. Сиздан ким унга йўлиқса, бас у сизларга истиғфор айтишини сўрасин, дедилар», деди». Муслим ривоят қилган.\nУвайс ал Қароний розияллоҳу анҳу хокисор одам бўлган эканлар. У киши ўзларини жуда ҳам камтарона тутганларидан кўпчилик эътибор ҳам бермас экан. Баъзи бирлар эса масхара ҳам қилар экан. Ушбу ривоят ҳам ўша Увайс ал Қароний розияллоҳу анҳуни масхара қиладиганлардан бирининг сабабидан ворид бўлган экан.\n«Аҳли Кўфа Умарнинг олдига ҳайъат бўлиб келдилар. Уларнинг ичида Увайсни масхара қиладиган бир киши бор эди». Умар ибн Хаттоб розияллоҳу анҳу халифаликлари вақтида у кишининг олдиларига турли вилоятларнинг ҳайъатлари келиб турар эди. Мана, Кўфадан ўша ҳайъатлардан бири Умар ибн Хаттоб розияллоҳу анҳунинг қабулларига кирдилар.\nҲайът аъзолари билан таниша туриб:\n«Бас, Умар: «Бу ерда бирорта қаронийлардан борми?» деди. Ҳалиги одам келди».\nУмар ибн Хаттоб розияллоҳу анҳунинг саволларидан кейин ҳалиги Увайс ал Қароний розияллоҳу анҳуни масхара қилиб юрадиган одам келди.\n«Бас, Умар унга: «Батаҳқиқ, Расулуллоҳ соллаллоҳу алайҳи васаллам, сизга Ямандан бир одам келади. Уни Увайс дейдилар. Расулуллоҳ соллаллоҳу алайҳи васаллам келажакда бўладиган нарсадан хабар берган эканлар. У зот Увайс ал Қароний розияллоҳу анҳуни Ямандан Ҳижозга келишларини аввалдан айтиб қўйган эканлар. Бу Увайс ал Қароний розияллоҳу анҳунинг фазлларидан далолатдир.\n«Яманда биттагина онасидан бошқани қолдирмаган бўлади». Демак, Увайс ал Қароний розияллоҳу анҳу онасидан бошқа ҳеч кими йўқ зот эканлар. Қариндош- уруғ, бола-чақа деган гаплар йўқ экан.\n«Унда оқлик бор эди. Бас, Аллоҳга дуо қилган эди. Ундан ўшани кетказди. Фақат бир динорча ёки дирҳамча жой қолди, холос». Бундан Увайс ал Қароний розияллоҳу анҳуда пес касали бўлгани чиқади. Аммо у киши дуоси қабул бўладиган кишилардан эдилар. Шунинг учун дуолари билан ҳатто тузалмас касаллардан бўлган пес касали ҳам тузалган экан. Фақат озгина жойи Аллоҳ ирода қилган ҳикматга биноан қолган экан.\n«Сиздан ким унга йўлиқса, бас у сизларга истиғфор айтишини сўрасин, дедилар». Увайс ал Қароний розияллоҳу анҳунинг фазллари шу ерда яна бир бор намоён бўлмоқда. Пайғамбар соллаллоҳу алайҳи васаллам саҳобаларга Увайс ал Қароний розияллоҳу анҳудан дуо сўрашга амр қилмоқдалар.\n«Умар қачон унга Ямандан мадад кучлари келса: «Ичингизда Увайс ибн Омир борми?» деб сўрар эди. Охири у Увайсни топди ва: «Сен Увайс ибн Омирмисан?» деди.\n«Муроддан, кейин Қаронданмисан?» деди.\n«Сенда песлик бўлиб, ундан тузалгансану фақат бир дирҳамча жой қолганми?» деди.\n«Волиданг бор-а?» деди.\n«Мен Расулуллоҳ соллаллоҳу алайҳи васалламнинг, сизларга Яман аҳли мадад кучлари ичида Увайс ибн Омир келади. У Муроддан, кейин Қарондандир. Унда песлик бор эди. Ундан тузалгану фақат бир дирҳамча жой қолган. Унинг волидаси бор. Унга яхшилик қилади. У агар Аллоҳга қасам ичса, У зот унинг қасамини бажо қилади. Агар ундан сенга истиғфор айтишини сўрай билсанг, ундан истиғфор айтишини сўра, деганларини эшитган эдим. Менга истиғфор айт», деди. Бас, у истиғфор айтди. Умар унга: «Қаерга боришни истайсан?» деди. «Кўфага», деди. «У ернинг омилига мактуб ёзиб берайми?» деди. «Заифҳол одамлар ичида бўлмоғим мен учун маҳбубдир», деди. Келаси йили уларнинг ашрофларидан бир киши ҳажга келди. Умар ундан Увайс ҳақида сўради. «Уни уйи сочилган, матоҳи оз ҳолда тарк қилиб келдим», деди. Умар унга мазкур ҳадисни эшиттирди. Ҳалиги одам қайтгандан сўнг Увайснинг олдига борди ва: «Менга истиғфор айт», деди. «Сен эндигина солиҳ сафардан келдинг. Сен менга истиғфор айт», деди. «Менга истиғфор айт», деди. Сўнгра бир оз туриб: «Умарга учрадингми?» деди. «Ҳа», деди. Шунда Увайс унга истиғфор айтди. Одамлар унинг кимлигини билиб қолдилар. Шунда у бошини олиб чиқиб кетди». Муслим ривоят қилган.\nҲақиқий валийлар шундоқ бўладилар. Улар ўз фазлларини оммадан беркитадилар. Увайс ал Қароний розияллоҳу анҳу ҳам ўшалардан эдилар. Одамлар у зотнинг валоятларини билиб қолганларидан кейин бошларини олиб, чўлу саҳроларга чиқиб кетганлар. Аллоҳ таоло Увайс ал Қароний розияллоҳу анҳудан рози бўлсин!\nАбдуллоҳ ибн Абу Жадъо розияллоҳу анҳудан ривоят қилинади. Росулуллоҳ соллаллоҳу алайҳи васаллам : “Умматимдан бир кишининг шафоати туфайли Бану Тамимдан кўпроқ бўлган кишилар жаннатга кирадилар” деганлар. (Термизий ривояти). Ҳасан Басрий роҳимаҳуллоҳ : “Ўша шафоат қилувчи киши Увайс ал Қаронийдир” деганлар.\nАбу Нуаъйм “Ҳилятул авлиё” китобида Увайс ал Қароний ҳақларида қуйидагиларни айтган : “Кеч кирганда Увайс ал Қароний : “Бу кеча рукъу қилиш кечаси” дер ва тонг отгунча рукъуда турар эди. Эртаси куни яна кеч киргач : “Бу кеча сажда кечаси” дер ва тонг отгунча саждада бўлар эди. Ҳар кун кеч пайт бўлганда уйидаги таом ва кийимдан ортиқчасини садақа қилар, сўнг : “Аллоҳим ким очидан вафот топган бўлса, у туфайли мени жавобгарликка тортмагин ва ким кийимсизликдан вафот топган бўлса, у туфайли мени жавобгарликка тортмагин” дер эди”. Кўп аҳли илмлар “Увайс ал Қароний ҳижрий 37-йил Сиффийн жанги кунида вафот топган” дейишади. Бу гапни имом Ҳоким Шарик ибн Абдуллоҳ ва Абдурроҳман ибн Абу Лайло ва бошқаларга нисбатини берган. Яна бошқалар Озарбайжонни фатҳ қилиш вақтида ўша ерда вафот топган дейишади. (Ҳилятул авлиё). Валлоҳу аълам.\nИсломни қабул қилиб, исмини алмаштириш\nАсрдан кейин жаноза ўқиш


Аспиликуэта: "Челси" олтинчи ўринда эканлигига кўника олмаяпман" / CHAMPIONAT.asia\nАспиликуэта: "Челси" олтинчи ўринда эканлигига кўника олмаяпман"\n19 мар 13:55\nТеглар : Сесар Аспиликуэта\n"Челси" сардори Сесар Аспиликуэта жамоанинг жорий мавсумдаги ўйини ҳақида фикр билдирди.\n"Эвертон"га қарши баҳсда очкосиз қолдик. Ҳар сафар 3 очко ололмасак, ўзимизни янада қийин вазиятга тушириб қўямиз. Ҳа, ҳали кўп ўйинларни ўтказишимиз лозим ва курашиш ниятидамиз, чунки Чемпионлар лигасидан четда қолишни истамаймиз.\nЕвропа лигасини Чемпионлар лигасига чиқишнинг ягона йўли деб ҳисобламайман. "Челси" 6-ўринга лойиқ эмас, бунга кўника олмаяпман. Европа лигасида охиригача курашамиз, аммо ҳали чемпионатда кучли тўртликка киришимиз мумкин.\nАгар сўнгги иккита учрашувда ғалаба қозонганимизда терма жамоалар танаффусидан олдин учинчи ўринда бўлардик" - дейди Аспиликуэта.\nАспиликуэта - Лэмпард билан машғулотлар ҳақида: "У биз билан бирга эканлигидан хурсандмиз" 1\nКонте "Интер"да "Челси"да бирга ишлаган футболчисини кўрмоқчи 1\nСесар Аспликуэта: "Умид қиламанки, Азар "Реал" билан совринларни қўлга киритишда давом этади" 9\n"Челси" - "Манчестер Сити" 3:4 13\nАспиликуэта: “Ютқазиш ёқимсиз ҳолат” 5\nАспиликуэта "Челси" билан янги шартнома имзолайди 1\nАспиликуэта: "Кепада топ-дарвозабон бўлиш учун ҳамма нарса бор" 6


"Беларус транзитига тақиқ" номини олиб улгурган бу чеклов Россельхознадзор бошчилигида мамлакатнинг Беларус ҳамда Қозоғистонга туташ чегараларида олиб борилган суриштирувлардан сўнг жорий этилди.\nТекширувлар натижасида Москва жорий қилган тақиққа тушган қатор Ғарб озиқ-овқат маҳсулотлари яширин тарзда мамлакатга олиб кирилаётгани, бундан ташқари, бу икки давлатда қадоқланаётган Ғарб озиқ-овқатлари ҳажми ортгани аниқланди.\nАйниқса, Қозоғистондан олиб кирилаётган контрабанда озиқ-овқат маҳсулотларига "Қозоғистонда ишлаб чиқарилган", деган сохта тамға қўйилаётгани ҳам қайд этилди. Айни вазият Беларус билан чегараларда ҳам қайд этилди.\nРоссельхознадзор ғазабига учраган ва ижтимоий тармоқларга номи тушиб, мутойиба қилинаётган маҳсулотлар орасида беларус креветкалари, хом қуритилган чўчқа гўшти, сара пишлоқлар ва денгиз балиқларининг бир неча тури бор.\nБеларус иқтисодчилари Европа давлатларидан бораётган сабзавот ва меваларни қайта қадоқлашнинг ўзидан ишбилармонлар 700 миллион доллар атрофида фойда кўрганини айтмоқда. Маҳсулотни қайта ишловчи корхоналар эса Беларусда кун сайин ошмоқда.\nБеларус статистика қўмитасидан олинган маълумотга кўра, сўнгги 9 ой ичида Россияга экспорт қилинган гулмоҳи (форель) балиқлари ҳажми 500 маротаба, нимталанган курка гўшти экспорти 300 маротаба, креветка ва молюскалар экспорти қарийб 200 маротабага ошган.\nБундан ташқари, ноябрь ойи бошидан буён Россельхознадзор Ғарбда ишлаб чиқарилган ва мамлакатга ноқонуний кирилаётган 7,5 минг тоннадан ортиқ гўшт, 11 минг тонна мева ва сабзавотни тўхтатганини маълум қилди. Булар, асосан бақлажон, олма ва нокдир.\nЭкспертларнинг ҳисобича, ушлаб қолинган бу маҳсулотлар Беларусдан Россияга борадиган барча озиқ-овқат маҳсулотларининг 10 фоизини ташкил қилади.\nМоскванинг Ғарб маҳсулотларига тақиқи ортидан Беларус давлат бюджетига шу йилнинг ичида қўшимча 5 миллион доллар кирим бўлиши мумкинлиги айтилмоқда.\nШунингдек, Канада ва бошқа Европа давлатларидан сотиб олинган хомашёдан шитоб билан қайта ишланаётган беларус маҳсулотларининг сифати тушиб бораётгани ҳам Россельхознадзор томонидан алоҳида танқид қилинди.\nНатижада, сут ва гўшт маҳсулотлари сифатига эътирозлар ортидан бир неча беларус ширкати маҳсулотларини Россияга олиб кириш 24 ноябрдан бошлаб тақиқлаб қўйилди. Бундан ширкатлар сони тез орада ошиши мумкинлиги ҳам айтилди.\nРоссельхознадзор шу тариқа Москва тақиқлаган Ғарб маҳсулотлари контрабандасига кўз юмаётган Беларус ҳукуматидан норозилигини билдирди. Аммо, Беларус масъуллари Россия томони норозилигини "ноҳақ айблашга уриниш" деб баҳоламоқда.\nАйни пайтда Беларус ҳукуматини Россиянинг бугунги аҳволидан фойдаланишга, шунинг ортидан пул ишлаб олишга уринишда айблаётганларга, умумиятла шу вазиятнинг келиб чиқишига масъул кўрилган Россия ҳукуматининг ўзини айбловчилар қарши чиқмоқда.\nЗеро, ҳукумат эмбаргоси ортидан бизнеси ўтириб қолган рус ширкатларининг беларус ҳамкасбларини яшринча бизнесга тортаётгани, бунда ҳукумат вакилларининг ҳам қўли борлигига оид иддаолар устида суриштирувлар бошлангани ҳам айтилмоқда.\nЛекин бундан ҳам муҳими – истеъмолчиларнинг эҳтиёжидир.\nРоссиянинг импорт озиқ-овқатлар бозорида кўп пулланган ва катта даромад келтирган егуликлар сирасида дудланган ёки қуритилган чўчқа гўшти, сара пишлоқлар ва денгиз маҳсулотларини ҳиссаси катта. Шу боис, тақиқлаш йўли билан бу маҳсулотларни ўртаҳол ва пулдор россияликларнинг кундалик рационидан чиқариб ташлаш мумкинлигига шубҳа қилувчилар ҳам оз эмас.


Янги туғилган болаларни рўйхатга олиш жараёни соддалаштирилади\n10:14 12.11.2020 (Янгиланган 10:15 12.11.2020)\nЎзбекистонда 2021 йилдан бошлаб янги туғилган болаларни рўйхатга олиш жараёнлари тўлиқ автоматлаштирилади.\nТОШКЕНТ, 12 ноя — Sputnik. Ҳукумат қарори билан Туғилганликни қайд этиш билан боғлиқ комплекс давлат хизматларини кўрсатишнинг маъмурий регламенти тасдиқланди.\nТуман (шаҳар) ички ишлар бўлими – болани 1 кун ичида тегишли манзил бўйича доимий рўйхатга қўяди;\nМактабгача таълим вазирлиги – мактабгача таълимни бошқаришнинг ахборот тизимида сўровда кўрсатилган боғчага болани автоматик равишда навбатга қўяди;\nСоғлиқни сақлаш вазирлиги – 1 иш куни ичида она рўйхатда турган поликлиникага (рўйхатда турмаган тақдирда доимий ёки вақтинча рўйхатда турган яшаш манзилидаги поликлиникага) болани рўйхатга қўяди;\nПенсия жамғармаси бўлими – фарзанд туғилганда бериладиган бир марталик нафақа пулини автоматик равишда расмийлаштиради. Боланинг отаси ёки онаси бола туғилгандан бошлаб 6 ой муддат ичида бир марталик нафақа пулини олиш учун Халқ банкининг исталган филиалига мурожаат қилиши мумкин (6 ойдан кейин мурожаат қилинса, бир марталик нафақани тўлаш рад этилади).


Kutubxona - Lyuis Kerroll. Alisa moʻjizalar mamlakatida (ertak) / Kiril\nSiz shu sahifadasiz: Lyuis Kerroll. Alisa moʻjizalar mamlakatida (ertak) / Kiril\nМуаллиф Люис Керролл\nАсар номи Алиса мўжизалар мамлакатида (эртак)\n- Люис Керролл\nАлиса мўжизалар мамлакатида (эртак)\nЁз кунларининг бирида Алиса қуюқ сояли дарахтнинг катта шохида оътирар, опаси эса дарахт тагидаги майсада унга тарих китобини оъқиб берарди. Алисанинг қулоғига гап кирмайди, чунки у суратсиз китобларни яхши кўрмайди-да.\n– Алиса, диққат билан эшит. Дунода суратсиз бўлса ҳам жуда қизиқ китоблар кўп, – деди опаси.\n– Бу оламда балки шундайдир, – ҳаёлга берилганча жавоб берди Алиса. – Лекин менинг оламимда, агар у мавжуд бўлса, ҳамма китоблар фақат суратли бўлади.\nАлиса ўзининг Дина лақабли кичкина мушукчасини ушлаб олди-да, дарахтдан тушди:\n– Менинг оламимда сен Миёв эмас, балки Раҳмат, Алиса хоним деган болардинг. Менинг оламим – Можизалар Мамлакати деб аталган бўлар эди.\nБирдан у шу атрофдан югуриб ўтиб кетаётган Оқ Қуённи кўриб қолди. Қуён костюм кийиб олган, қўлида каттакон соат. У соатга қараб, вақтни билиш учун тўхтади.\n– Вой, – қичқирди у, – кеч қолаяпман, кеч қолаяпман!\n– Қизиқ, – ҳайрон бўлди Алиса, – Қуён қаерга кечикиши мумкин? Демак, жуда муҳим учрашув экан-да?\nҚиз йўлка бўйлаб Қуён ортидан югурди.\n– Жаноб Қуён! – баланд овозда чақирди у. – Тўхтанг, илтимос!\n– Йўқ, йўқ, мен жуда кечикаяпман, – жавоб қилди Оқ Қуён югуриб кетаётиб.\n– Ҳатто салом дейишга вақт ёқ. Ҳайр! Мен кечикаяпман, кечикаяпман.\nУ яна тезроқ югурди.\nАлиса ҳам орқасидан чопди-ю, фақат Қуённинг катта инга кириб кетганини кўришга улгурди, холос.\n– Учрашув учун жуда ғалати жой эканми? – ўйлади Алиса қоронғулик ичига қараб.\nКейин иккиланмасдан, Оқ Қуён ортидан ўша чуқурлик сари шўнғиди. Қизнинг кўйлаги ҳудди парашут сингари ёйилиб кетди ва тушиш тезлигини пасайтирди. Қандайдир пастликка учиб тушар экан, йўлида ўша ерости қасрининг деворларидаги кўзгу ва суратларни бир чироқ ёритиб ўтиб кетганини кўрди. Ниҳоят, қудуқнинг тагига етди. Ҳаёлида бунга жуда кўп вақт кетгандек эди.\nАлисанинг олдида узун ерости йўли пайдо бўлиб, унинг охирида Оқ Қуённи кўриб қолди. Қуён эса бир зумда туннел охиридаги муюлишга бурилиб кетди. Алиса ҳам унинг кетидан борди. Муюлишдан ўтгач, катта бир хонага кирганини сезди. Лекин хонада Оқ Оуён йўқ эди. Хонанинг нариги томонида эшик бор экан, Алиса уни очди. Қаранг-ки, ундан кейин иккинчи, учинчи... хуллас, бирин-кетин эшиклар келарди. Уларнинг ҳар биттаси олдингисидан кичикроқ эди. Борган сари торайиб кетаётганди. Охири, жуда кичкина эшикчага дуч келди. Бу эшик қулф эди. Алиса эгилиб, калит солинадиган тешикчадан қарамоқчи бўлди ва эшик тутқичини бураб кўрди.\n– Вой, жуда қаттиқ бурадинг-да! – деган пастгина шувиллаган овоз эшитилди. – Хўш, мендан қандай ёрдам керак?\nГапирадиган эшик Тутқичини кўриб, Алиса ҳайрон қолди.\n– Оқ Қуённи излаб юргандим. Чамамда шу ерга ўтди. Мен ҳам...\n– Йўқ! Сен жуда каттасан, сиғмайсан. Ҳув анави стол устидаги шишадан озгина сув ичиб кор-чи.\nШу заҳоти ғайритабиий равишда Алисанинг олдида стол пайдо бўлди. Қиз шишани олди, унга «Мени ич», деб ёзиб қўйилган эди. Бироз иккиланиб турди-ю, ундаги сувнинг ҳаммасини ичиб юборди.\n– Эҳ, нима қилиб қўйдим? – бақирди Алиса. Чунки олдидаги шиша каттакон, ўзи эса жуда кичкина бўлиб қолганди.\nЭнди эшикчага бемалол сиғиши мумкин эди.\nЭшик Тутқичидан ўтказиб юборишини сўради.\nИлтимосига жавобан ғичирлаган кулгини эшитди:\n– Қара-я, сенга айтиш эсимдан чиқибди. Эшикни очиш учун сенга стол устидаги калит керак.\nАммо Алиса энди шунчалик кичкина эди-ки, столга бўйи умуман етмасди. Столнинг оёқларидан бирига тирмашиб чиқишга ҳарчанд уринса-да, буни эплай олмади. Чунки у жуда силлиқ бўлиб, Алиса сирғаниб кетаверар эди. Ниҳоят, у енгилишга тайёр эди. Шу пайт кутилмаганда стол тагида қутича пайдо бўлди. Эшик тутқичи Алисага ўша қутичани очишни буюрди. Қутичада пишириқ бўлиб, унга «Мени е!» деб ёзилганди.\n– Нима бўлса бўлди! – деди Алиса. У энди пишириқни еб тугатганди ҳамки, қўллари борган сари катталаша бошлади, оёқлари ҳам чўзилиб-чўзилиб кетди, охири боши шипга тегди.\n– Оббо Худойим-эй! Энди шунчалик каттаманки, эшикка ҳечам сиғмасам керак.\n– Алисанинг ҳўрлиги келиб, йиғлаб юборди. Кўзларидан ёш томчилари дарё-дарё бўлиб оқди.\n– Бунақа йиғлайверсанг, ҳаммамиз чўкиб кетамиз, – деди Тутқич қўрқиб. – Яхшиси, қара-чи, шишада ҳеч нарса қолганмикин?\nБу вақтда шиша Алисанинг кўз ёшларидан ҳосил бўлган денгизда қалқиб юрарди. Қиз уни олди-ю, тагида қолган суюқликни кўрди. Ичган эди, яна кичрая бошлади. Шу қадар кичрайиб қолди-ки, кўз ёши энди уммонга ўхшарди.\n– Бекорга шунча йиғлабман-а! – деди Алиса ўзига-ўзи.\nУ қулф тешикчасидан сузиб ўтди. Эшикнинг нариги тарафи қуп-қуруқ эди. Митти Алисага бу ердаги майсалар ўрмон бўлиб кўринар, ҳавода сон-саноқсиз ғалати капалаклар учиб юрарди. Бундай ажойиботдан ҳайратда қотган Алиса туш кўраётганга ўхшар эди.\nШундоқ ёнида битта барг устида ялқовларча чўзилиб ётган, кўзи ярим юмуқ ҳолатдаги катта Қуртни кўрди. Алиса бу ғаройиб жониворга, Оқ Қуённи излаб юрганини, салгина каттароқ бўлишни хоҳлашини айтди. Қурт эса қўзиқоринга қараб туриб, шундай деди:\n– Қўзиқориннинг бир томони сени катта, иккинчи томони кичкина қилади.\nАлиса қўзиқоринга бир оз қараб тураркан, унинг қайси томонини еса катта, қайси томонини тишласа кичкина бўлишини аниқлашга ҳаракат қилди. Кейин қўзиқориннинг ҳар икки томонидан озгина тишлади. Шу пайт унинг бўйи бирдан чўзилиб дарахтларга тенглашди. Ҳаттоки қушнинг ини ҳам бошининг устида туриб қолди.\n— Ёрдам беринглар, ёрдам! – бақирди Зангори Қуш Алисанинг боши атрофида айланаркан.\n— Ҳой, алвасти! Менинг полапонларимга тегма! Шу-у, шу-у!\n— Алвасти? – ҳайрон бўлди Алиса, - мен алвасти эмасман.\n— Унда кимсан? – сўради Она-Қуш.\n— Мен шунчаки кичкинагина қизалоқман, - жавоб берди Алиса.\n— Кичкина?! – хохолаб юборди Зангори Қуш, - Ха-ха-ха-ха!\nАлиса оёқларига қаради. Улар анча пастда эдилар.\n— Э, йўқ, - йиғлагундек бўлди у, - мен қўзиқориннинг каттароқ бўлагини еб қойганга ўхшайман. Шунинг учун шунақа ўсиб кетдим шекилли.\nАлиса қўзиқориннинг бошқа томонини тишлаб асл ҳолатига қайтмоқчи бўлди.\n— Шуниси маъқулроқ, - хўрсинди у, - менимча энди биринчи марта ҳаммасини тўғри қилдим-а.\nАлиса унинг ҳар икки томонидан синдириб олди, кейин биттасидан кичкинагина бўлагини тишлади. Ниҳоят, у ўзининг олдинги ҳолатига қайтди.\n— Хайрият, – енгил нафас олди қизча. – Биринчи марта тўғри іш қилдим шекилли.\nКейин қўлидаги қўзиқорин бўлакларига қараб, уларни чўнтагига солиб қўйди:\n— Улар ҳали менга яна керак бўлиб қолиши мумкин.\nЭнди қайси йўлдан борсам экан, деб ўйланиб қолди. Алиса бирдан орқасидаги товушни эшитди. Қайрилиб қараса, дарахт шохлари орасида оппоқ катта тишлар ва бир жуфт чарақлаган кўз ялтираб кўринарди. У яхшироқ тикилди: улкан ола мушук экан.\n— Мен – Чешир Мушугиман, – оғзини катта очиб очиб кулди у.\n– Кечирасиз, – деди Алиса мушукка. – Айтиб беролмайсизми, қайси йўлдан борсам экан? Мен Оқ Қуённи излаётган эдим.\n– Ундай бўлса, мен Тентак Шляпникдан ёки Овсар Қуёндан сўрашим керак. Албатта, уям жинни.\n– Лекин мен жиннилар билан учрашишни истамайман.\n– Бошқа иложи йўқ. Бу ерда ҳамма жинни. Шу жумладан мен ҳам.\nШундай деди-ю, Чешир Мушуги Алисанинг кўз ўнгида бирдан ғойиб бўлиб қолди.\nҚизча яна бир оз юрди. Энди у биров қўшиқ куйлаётганини эшитди. Бу Овсар Қуён эди. Тентак Шляпник иккаласи катта стол ёнида ўтириб чой ичишарди. Стол устида чойнаклар, қайноқ чой қуйилган пиёлалар ҳам кўп. Алиса бўш жойлардан бирига ўтириб олди. Ўша заҳоти Овсар Қуён қўшиқ айтишдан тўхтаб:\n— Жой йўқ! Жой йўқ! – дея бақирди. - Ахир, шунча бўш жой турибди-ку! – деди Алиса.\nОвсар Қуён бўлса: - Таклифсиз ўтириш жуда нотўғри, бу – маданиятсизлик, – деди.\nАлиса ҳам кечирим сўрашга ўтди:\n– Туғилган кунингизни бузиб қўйганим учун узр. Менга ашулангиз жуда ёқди-да.\n– Раҳмат, лекин бу туғилган кун эмас.\n– Бўлмаса нима? Ахир, бу туғилган...\n– Йўқ, бу туғилмаган кун! – деди Тентак Шляпник.\n– Бизда йилда фақат битта туғилган кун. Қолган уч юз олтмиш тўрт кун – туғилмаган кун дейилади.\n– Демак, менда ҳам бугун туғилмаган кун, – хурсанд бўлди Алиса.\nОвсар Қуён эса яна куйлай бошлади:\nТуғилмаган кунинг билан,\nТуғилмаган куним билан.\nТуғилмаган кун муборак,\nТуғилмаган кун муборак!\nҚўшиқ тугади. Тентак Шляпник Алисанинг олдига сакради. Эгилиб, шляпасини ечди. Қизнинг кўз олдида чиройли безатилган, устида шам ёниб турган торт пайдо бўлди.\nБу-у-ум! Тўсатдан торт ҳавога қараб учди-ю, портлаб кетди. Тутун ичидан кичкина сичқон чиқиб, кейин ўтлар орасига яширинди. Овсар Қуён ва Тентак Шляпник хоҳолаб кулиб юбордилар. Афтидан, улар Алисани эсдан чиқаришган эди. Қиз ҳам қўл силтаб, ўрмонга қараб кетди. Бир оз юргач, адашиб қолди. Дарахтларда Бу ёққа, Тўғрига, У ёққа эмас, Орқага деган ёзувлар илиниб турарди...\nАлиса кўп ўйланмай, энг яқин йўлакдан кетаверди. Аммо бироз юргач, зерикиб кетди. У Мўжизалар мамлакатининг йўлларидан чарчаган эди. Яна орқасида шовқин эшитди. Ўгирилиб қараса, бир ит. Унинг боши супурги, йўлида учраган нарсани, ҳатто сўқмоқнинг ўзини ҳам супуриб кетарди.\n– Оббо, – қўрқиб кетди Алиса. – Энди бу ердан ҳеч қачон қайтиб чиқолмасам керак.\nАммо шу пайтда таниш кулги эшитилди. Бошини кўтариб, дарахтда ўтирган Чешир Мушугини кўрди.\n– Ҳа, яна адашиб қолдингми? – кинояомуз сўради Мушук. – Ҳалиям Оқ Қуённи излаб юрибсанми?\n– Бўлди, жонимга тегди, – деди жаҳл билан Алиса. – Ҳеч қанақа Қуённинг ҳам кераги йўқ. Чарчадим, уйга кетмоқчиман.\n– Сен Қиролича билан учрашиб бўлдингми? – давом этди Мушук, – ҳеч ким уни кўрмасдан Мўжизалар мамлакатини тарк эта олмайди, ахир.\nУ шу гапларни айтар экан, дарахтда бир эшик очилди. Алиса ундан ичкарига кирди. Гулзорлар билан ўралган чиройли боғ. Кираверишда бир катта дарахт. Учта гулчи дарахт устидаги оқ атиргулларни қизил рангга бўяшмоқда. Қизга яқинроқ келиб қаради-ю, улар ўйналадиган карта эканини кўрди.\n– Нима учун бу атиргулларни бўяяпсиз? – деб сўради.\n– Биласизми, хоним, бу дарахт қизил бўлиши керак.\nЧунки Қиролича фақат қизил гулларни яхши кўради. Агар аслида оқ эканини билиб қолса борми, калламизни олишга буйруқ беради. Йўқ, йўқ! Вой, ана ўзлари!\nБоғнинг катта дарвозаси очилди. Икки қатор аскарлар қадам ташлаб ўтди. Биринчи қатордаги аскарлар карта ўйинидаги таппон, иккинчисидаги – қарға кўринишда эди. Уларнинг ўртасида Оқ Қуён карнай чалганича ўтиб борарди. Бирдан у тўхтаб қолди.\n— Император жаноби олиялари... илтифотли хоним... Қиролича жаноблари...\nДиллар қироличаси... – деди у нафаси тиқилиб. – Ҳа, яна...\n— Қирол жаноблари... – қўшиб қўйди кичик танаффусдан сўнг.\nҚиролича атиргул дарахтига яқинлашди.\n– Гулларимни ким бўяди? – сўради зарда билан. – Бошлари танасидан жудо қилинсин!\nКейин Алисага кўзи тушди:\n– Хўш, сен кимсан?\n– Менинг исмим Алиса. Мен Оқ Қуённи излаб юрган эдим, жаноби олиялари, – деди унга таъзим қиларкан.\n– Оқ Қуённи? Қандай бемаънилик! Хўп, майли, крокет ўйнай оласанми, ўзи?\n– Ҳа, жаноби олиялари.\n– Бошладик, бўлмаса! – буюрди Қиролича.\nАлиса умрида бунақа ғалати крокет ўйинини кўрмаган эди. Шарчалар ўрнида типратиканлар, тўқмоқлар фламинго қушлари билан алмаштирилган. Қизча эса маҳоратини ишга солиб, тўғри ўйнашга ҳаракат қилар эди. Аммо фламингонинг боши билан кирпини ураман деса, қуш учиб кетар ва унга қараб турар эди.\nҚиролича бўлса ўйиндан завқланарди. У энди ютуқли юришни бажармоқчи эди, бирдан орқасига Чешир Мушуги сакраб тушди-да, қўрқитиб юборди. Фламинго ваҳима кўтарди. Қиролича мувозанатини йўқотиб, оёқлари осмондан келиб, йиқилиб тушди.\nАлиса кулиб юборди. Аскарлар ҳам кулди. Ҳатто Қирол ҳам ўзини кулгидан тўхтата олмади. Лекин Қиролича ўрнидан турган заҳоти кулги таққа тинди-қўйди. Қиролича\nжаҳлдан қип-қизариб кетганди.\n– Ҳозир кимнингдир боши олинади! Сеники!!! – қичқирди у Алисага. – Сенга ишонишим керак эмасди ўзи! Сен ғиштин қарға эмассан, қарға ҳам, чиллик ҳам! Умуман, таппон картаям эмассан!\n– Мен бу ерга келмоқчимасдим. Менинг айбим йўқ, – ўзини оқламоқчи бўлди Алиса.\nЛекин Қиролича уни гапиришгаям қўймади:\n– Бу қанақаси яна? Бу ерда фақат мен буюраман! Олиб чиқилсин! Боши танасидан жудо этилсин!\nАлиса тушундики, уни ҳеч ким қутқара олмайди. Шунда чўнтагидан қўзиқорин бўлагини олиб, тишлай бошлади. У борган сари катталашарди. Ҳамма қўрқиб кетди. Аскарлар ҳар томонга қочишга тушди. Қироличанинг:\n– Боши олиб ташлансин! – деган буйруғига ҳеч ким парво қилмасди.\n– Ахир сизлар оддийгина ўйналадиган карталар экансизку! – деди Алиса Қироличага, Қиролга ва аскарларга тепадан қараб.\nШу сўзларни айтди-ю, ўзининг яна кичрая бошлаганини ҳис қилди.\nҚиролича қўлларини бир-бирига ишқаб:\n– Нима дединг, асал қиз? – дея сўради.\n— Энди нима қилдим-а? – Алиса юрган йўлида қоқилиб-қоқилиб кетарди. Оёқлари бирдан оғирлашди.\nҲалиям Қироличанинг товуши тинчлик бермасди. Лекин энди узоқдан эшитиларди.\n— Бу ердан чиқиб кетишим керак! Боши олинсин!,\n– Алиса шу сўзларни шивирлар эди. Шу пайт кимдир чақираётгандек бўлди.\n– Турсанг-чи, ахир, Алиса! Тарих дарсидан бирор нарсани эслаб қолдингми ўзи?\nАлиса кўзларини очиб, тепасида унга энгашиб турган Алиса кўзларини очиб, тепасида унга энгашиб турган опасини кўрди.\n– Бўлди, юр, уйга кетамиз, – дерди опаси\nАлиса тиззасидан мушукчасини қўлига олди. сини қўлига олди.\n– Биласанми, Дина, мен барибир Мўжизалар Мамлакатини эмас, ўзимизнинг ана шу дунёни танлаган бўлардим, – деди у.\n"http://www.kutubxona.com/wiki/index.php?title=Lyuis_Kerroll._Alisa_moʻjizalar_mamlakatida_(ertak)_/_Kiril&oldid=3655" dan olindi


Қозоғистонда 35 минг одам коронавирусдан соғайиб чиқди\nКеча Қозоғистонда деярли 2 минг одамдан коронавирус аниқланди\nДавлат раҳбари: Пандемия устидан ғалаба қозонишимизга шубҳа йўқ\nРоссия Қозоғистонга гуманитар ёрдам юборди\nКоронавирус: асимптоматик беморларга фойдаси йўқ дорилар номи эълон қилинди\nАлмати вилоятида 100 та тез ёрдам транспорти сотиб олинди\nХитойда автобус кўлга қулаши оқибатида 21 киши ҳалок бўлди\n1 Июль 17:19\nNUR-SULTAN. Kazinform – Online Astana Finance Days экспертлари стартаплар соҳасидаги вазият ҳақида гапириб бердилар, дея хабар беради Kazinform.\nЭлектрон меҳнат биржаси орқали 273 минг одам Қозоғистонда ишга жойлашди Қозоғистонда чет елда ўқишга ариза топшириш учун уйдан чиқиш шарт эмас Қозоғистонда келгуси йилда 1-синфдан бошлаб «Рақамли саводхонлик» фани ўқитилади\nGenerationS акселератори корпоратив йўналиши раҳбари Ирина Мартинованинг сўзларига кўра, пандемия стартаплар бозорида вазиятни ўзгартирди. «Корпоратив инновацияларда биз бир нечта нарсани кўриб турибмиз. Бу бюджетни қисқартириш, бу уларнинг муваффақиятли ёки йўқлигига қараб турли хил дастурларга тааллуқлидир. Чунки компаниялар эндиликда инновациялар ва рақамлаштириш кичик рол ўйнайдиган асосий бизнесига эътибор қаратмоқдалар», деди у. Иккинчидан, эксперт стартаплар қайта қурилгани ва улар учун корпорациялар билан ҳамкорликни давом эттиришга имкон берадиган янги имтиёзлар ва мақсадли имкониятлар топилганига эътибор қаратди.\n«Енди ҳар қандай музокаралар ва ҳамкорлик онлайн режимда олиб борилмоқда. Бундан ташқари, молия секторидаги вазият бироз осонроқ, чунки банклар узоқдан боғланиш учун синов имкониятларига эга. Аммо инсон технологик ишлаб чиқаришда жисмоний бўлиши керак бўлган саноат ҳақида гап кетганда, бу ерда жараёнлар янада мураккаблашади. Шунга қарамай, бозор аста-секин тартибга солинмоқда. Бу, биринчи навбатда, ҳар куни дуч келадиган нарсалар билан ажралиб турадиган нарса, бу корпорацияни стартаплар билан ишлашни давом эттиришимиз ва янгиликларга эътибор беришимиз кераклигига ишонтирмоқда», - деди Мартинова.\nУчинчидан, у карантин даврида инновацияларнинг йўналиши бироз ўзгарганлигини таъкидлади.\n«Агар илгари этук компаниялар узоқ муддатли инновацияларга эътибор қаратишган бўлса, энди улар қисқароқларини кўришга ҳаракат қилмоқдалар. Яъни ҳозир аниқ натижа берадиган нарса, ва бу тор йўналишлар», - деди эксперт.\nУ шунингдек модераторнинг пандемия бошланганидан бери стартаплар билан ишлашни истаган янги компаниялар пайдо бўлганми деган саволга ҳам жавоб берди.\n«Ҳа, бизда молия секторида бундай ҳолат бор. Узоқдан музокаралар олиб боришда биринчи тажриба бўлди. Биргаликда кесишиш пунктларини топишга ва биринчи тижорат шартномасини тузишга муваффақ бўлдик. Тўлиқ онлайн ишлаш осонроқ, чунки музокаралар битта одам билан ёки 17 билан ўтказилиши мумкин, ва биз ҳам бундай тажрибага эга бўлдик. Аммо агар сиз барча сиёсат ва мунозараларни пухта ишлаб чиқсангиз, бунга кўникишингиз мумкин», - дея тушунтирди эксперт.\nЎз навбатида акселератора Accelerace корхонаси раҳбари Джек Питерс, Қозоғистон компаниялари Скандинавия мамлакатларидаги корпорациялар билан қандай ишлашни бошлашлари ҳақида гаплашдилар.\n«Биз асосий эътиборни стартаплар ва корпорациялар ўртасидаги кўприкларни қуриш ва қурилишига қаратмоқдамиз. Биринчидан, энди ишимизни янги форматга ўтказдик ва карантин олдидан буни қилдик. Стартуплар пилот дастурдан ўтиши ва бизнинг тезлатгичимиз сизга қандай мос келишини тушуниши мумкин. Бизнинг дастуримиз дунёнинг барча мамлакатлари вакиллари билан ишлайди», - деди у.


Дубайда LEGO боғи очилди\nДубайда Яқин Шарқдаги ягона тематик Legoland боғи очилди. Дунё бўйича бундай боғлар сони еттитани ташкил қилади. Бундай боғлар БААдан ташқари АҚШ, Буюк Британия, Германия, Дания ва бошқа давлатларда ҳам мавжуд. Дубайдаги Legoland боғида барча учун севимли ва таниқли ўйинчоқ қисмларидан 15 мингта турли конструкциялар ясалган. Уларнинг орасида дунёдаги энг баланд бино Бурж ал Халифанинг ҳам нусхаси бор. Бу ҳақда Muslim.uz хабар бермоқда.


Витамин С ёрдамида организмни оғир металлар ва ифлосланишлардан тозалаш - UzShifo.Info - Sog'lom Yashash Tarzi Sirlari\nHome SALOMATLIK ASOSLARI Organizmni tozalash Витамин С ёрдамида организмни оғир металлар ва ифлосланишлардан тозалаш\nВитамин С ёрдамида организмни оғир металлар ва ифлосланишлардан тозалаш\nВитамин С билан тозаланиш усулини 1980 йилларда Доктор Рассел Жафи ишлаб чиққан.\nВитамин С организмдан симоб ва қўрғошин каби зарарли оғир металларни чиқариб ташлай олади.\nБунинг учун ич суюқ келиб ич кетгунча етарли миқдорда буферланган витамин С (buffered l-ascorbate) истеъмол қилинади.\nБуферланган витамин С таркибида муҳим менераллардан калий, магний, кальций ва рух (цинк) ҳам мавжуд бўлади. Сифатли ва минералларга бой буферланган витамин С нинг 1/2 чой қошиқ миқдорида 1.5 грамм оғирлик бўлади, агар 1/2 чой қошиқ миқдорда оғирлик 1.5дан кам бўлса, бундай витамин Сни истеъмол қилмаган яхши.\nУшбу тозаланиш усулини қўллашдан аввал шу соҳада малакали бўлган шифокор билан маслаҳатлашиш тавсия қилинади.\nДр.Рассел витамин С билан тозаланиш учун қуйидаги маслаҳатларни беради.\nСоғлом инсонлар кунига 1/2 чой қошиқ буферланган витамин С (buffered i-acsorbate powder)ни оз миқдордаги сув ёки шарбат билан аралаштириб, бу миқдорнинг ҳаммасини ичади ва ҳар ярим соатда 2 соат давомида бу жараённи такрорлайди. Агар 2 соат ўтгандан сўнг ич суюқ келмаса, жараён ҳар 15 дақиқа такрорланади, яъни ҳар сафар 1/2 чой қошиқ буферланган витамин С ни суюқликка аралаштирилиб ичилади. Агар умумий 3-4 соатда ҳам ич келмаса, ўша кунги терапия тўхтатилади. 3-4 соат давомида юқорида кўрсатилган миқдордаги витамин С ичилсаю, ич кетмаса, демак бу баданда йиғилган ифлосланиш ҳажми катта эканлигини билдиради. Бундай ҳолда бошқа кун витамин С дозаси 2 баравар оширилади. Бунда ҳар 15 дақиқада 1 чой қошиқ витамин С суюқлик билан аралаштирилиб ичилади. Агар яна 3-4 соатда ич келмаса, жараён шу ерда тўхтатилади ва бошқа куни 2 чой қошиқ витамин С ҳар 15 дақиқа ичиб борилади.\nИч суюқ келиб ич бутунлай тозалангангача бўлган дозани, яъни ўша куни истеъмол қилинган умумий витамин С миқдорини 75%га кўпайтирсангиз, сизнинг организмингизга мос бир кунлик витамин С миқдори дозаси келиб чиқади.\nAscorbate Cleanse Protocol


Ажойиб ихтиро - Ishonch.uz\nБош саҳифа Жамият Ажойиб ихтиро\nёки автомобиллар учун цилиндрлар блоки ишлаб чиқаришни маҳаллийлаштириш мумкин\nЎзбекистонда автомобиль саноати ривожланиб бормоқда. «Ўзавтосаноат» компанияси олдида эса 2022-2025 йилларда ҳамкорлар билан бирга янги ва машҳур автомобиль моделларини тайёрлашни йўлга қўйиш, трансформация жараёнларини тезлаштириш, шу тариқа ишлаб чиқаришга сарфланадиган вақтни икки бараварга қисқартириш, электромобиллар ишлаб чиқаришга ҳозирлик кўриш ва таркибий корхоналар улушини босқичма-босқич хусусий секторга ўтказиш масалалари турибди. Бундан ташқари, тизим зиммасига ишлаб чиқаришни маҳаллийлаштириш даражасини 70 фоизга етказишдек муҳим ва масъулиятли вазифа юклатилган.\nТўғри, автомобилларнинг таркибий қисмларини ишлаб чиқаришни маҳаллийлаштириш осон эмас. Аммо ички ҳамда қўшимча имкониятлардан оқилона ва тўлиқ фойдаланилса, мақсадга эришиш мумкин.\nМен машинасозлик инженерияси йўналишида таҳсил олган талаба сифатида илмий раҳбарим Алишер Шариповнинг кўмаги ва маслаҳатлари асосида «Ўзбекистон Республикаси ҳудудида цилиндрлар блоки ишлаб чиқаришни маҳаллийлаштириш жараёни» мавзусида диплом иши ёзиш асноси олиб борган тадқиқотларим жараёнида шундай хулосага келдим.\nАйни вақтда пойтахтимизнинг Сергели туманида жойлашган «Jeneral motors» заводи иккиламчи ишлов бериш йўли билан «Спарк», «Кобальт», «Нексия-3», «Ласетти» автомобиллари учун двигатель етказиб бермоқда. Бунда двигателларнинг 60 фоизини, яъни асосий ўзак қисмини ташкил этувчи Корея Республикасидан олиб келинган цилиндрлар блокига қайта ишлов берилмоқда. Қолган 40 фоизни ташкил қилувчи майда деталлар эса диёримизда ишлаб чиқарилмоқда. Келтирилган цилиндрлар блокининг қиррали жойлари текислаб силлиқланади ва ичига вал, тирсакли вал, цилиндр, рессор каби зарур эҳтиёт қисмлар жойлаштирилади.\nУмуман олганда, цилиндрлар блоки тоза алюминий ёки тоза чўяндан ясалиши керак. Акс ҳолда, у двигателга айлангач, кучли иссиқликка дош беролмайди. Бизда алюминий ва чўян маҳсулотлари бор, аммо тозасини топиш амримаҳол.\nМен тоза алюминий ва тоза чўяннинг турли мамлакатлардаги нархлари билан қизиқиб кўриб, уларни Корея, Россия, Хитой, Ҳиндистон ёки Тожикистондан олиб келиш афзаллигини аниқладим. Зеро, ўзимизда тайёрланадиган цилиндрлар блоки учун тоза алюминий ва чўянни йўлкира ҳаражатларини ҳисобга олган ҳолда, иложи борича қардош ва яқин давлатлардан олиб келиш нисбатан арзонга тушади. Цилиндрлар блокини қуйишда асқотадиган қолип учун керак бўладиган қум, ванадий, вольфрам эса юртимизда мавжуд.\nАгар биз ана шу цилиндрлар блоки ва уни қуйиш учун зарур бўлган қолипни тайёрлаш жараёнларини юртимизда тўлиқ маҳаллийлаштирсак, келажакда автомобиль двигателларини юз фоиз ўзимизда ишлаб чиқаришга эришамиз. Бу вақт ва харажатлар тежалишига, енгил автомобиллар баҳоси бирмунча пасайишига олиб келади. Пировардида, хорижий инвестицияларни кенг кўламда жалб этишга ҳамда миллий иқтисодиётимиз юксалишига хизмат қилади.\nТошкент шаҳридаги Турин\nАввалги саҳифаМуроса йўли ёхуд медиация бизга қанчалик муҳим?\nКейинги мақолаАёллар ҳаётдан рози бўлсин!


ПРОСТАТА ЖАРРОҲЛИК ЙЎЛИ КЕЙИНГИ ҲОЛАТЛАР - DAVOLASH\nГлавная » PROSTATIT\nПРОСТАТА ЖАРРОҲЛИК ЙЎЛИ КЕЙИНГИ ҲОЛАТЛАР\nАвтор Davo На чтение 3 мин Просмотров 92 Опубликовано 07.11.2017\nПРОСТАТА ЖАРРОҲЛИК ЙЎЛИ КЕЙИНГИ ҲОЛАТЛАР Простата бези аденомаси (ПБХГ) жарроҳлик йўли билан даволагандан сўнг айрим асоратлар ва ўзига хос ҳолатлар пайдо бўлиши мумкин. Қуйида уларнинг бир нечтасини санаб ўтамиз.\nЖинсий ҳаётга таъсири\nПростата бези аденомаси (ПБХГ)ни жарроҳлик йўли билан даволаш умуман олганда эркакнинг жинсий ҳаётига салбий таъсир қилмайди. Агар операциядан олдин эрекция (олатнинг таранг туриши) билан алоқадор муаммолар бўлмаган бўлса, одатда операциядан сўнг ҳам бундай чигалликлар бўлмайди.\nМеъёрда простата безининг мушаклари сийдик ва уруғ йўлларини ажратиб туради: пепюб чиқаётганда уруғ йўллари ёпилади ва натижада сийдик олатдан ташқарига чиқиб кетади. Уруғ суюқлиги чиқаётганда эса, қовуқ йўли ёпилиб, бунинг оқибатида сперма (насл) сийдик пуфагининг ичига эмас, балки олатдан ташқарига отилиб чиқади. Простата безининг операциясидан сўнг эса, ушбу бошқарув тизими механизмининг иши бузилиб, эякуляция пайти уруғ ташқарига эмас, кўпинча сийдик пуфагининг ичига отилади. Буни ретроград эякуляция (қуруқ бўшалиш, уруғ суюқлигини қовуққа ўтиб кетиши) дейилади. Агар фарзанд кўриш масаласини ҳисобга олмаса, бунинг организм учун ҳеч қандай зарари йўқ бўлйб, қовуқдаги уруғ суюқлиги илк пешоб биланоқ чиқиб кетади.\nОперациядан сўнг ретроград эякуляция сабабидан қуруқ бўшалиш юз бериб, уруғ суюқпиги қовуққа ўтиб\nкетса-да, бу ҳолат оргазм (лаззатланиш ҳисси)га таъсир қилмайди, яъни бемор аввалгидек лаззатланаверади.\nФарзанд кўриш (наслдорлик)\nПростата бези операциясидан сўнг қуруқ бўшалиш сабабли фарзанд бўлиш эҳтимоли жуда камдир. Аммо бу ҳамма эркакларда ва доимий кузатилмайди. Шунинг учун унга фарзанд бўлишининг олдини олувчи йўл сифатида ишониш керак эмас. Агар беморнинг фарзанд кўриш нияти бўлса, унда ўз шифокори билан маслаҳатлашиши лозим бўлади.\nЖинсий алоқа паитида олатнинг таранг туриши муаммоси простата бези операцияларидан сўнг кам учрайди. У кўпроқ очиқ турдаги операциялардан сўнг (5- 7%) кузатилиши мумкин. Ушбу операция кўпроқ ёши ўтган эркакларда қилинишини ҳисобга оладиган бўлсак, эрекция муаммоси кўпинча уларни қизиқтирмайди. Аммо беморнинг жинсий ҳаёти актив бўлса, унда операциядан олдин шифокор билан маслаҳатлашиб олиши тавсия қилинади. Бу пайтда тезда шифокорга мурожаат қилиш керак.\nОперация давомида ёки ундан сўнг қон оқиши мумкин.\nСийдик тута олмаслик\nОперациядан сўнг сийдик тута олмаслик кўп ҳолларда ўткинчи бўлиб, маълум бир вақт ўтгач тузалиб кетади. Доимий сийдик тута олмаслик асорати эса 1%дан ҳам кам бўлиб, у ҳам асосан простата безининг очиқ операциясидан сўнг кўпроқ учрайди.\nПростата безини қайтадан операция қилиш\nҲар ўнта эркакдан биттаси 10 йил ичида безнинг қайтадан катталашуви ёки операцияга боғлиқ сийдик йўлида торайиш сабабли такрор операция бўлиши мумкин.\nҲозирги кунда простата безига боғлиқ операцияларда ўлим эҳтимоли деярли йўкдир. Агар беморда қўшимча касалликлар бўлса (масалан, юрак касаллиги, қандли диабет), операциядан олдин бу ҳолатлар инобагга олинади ва зарур чоралар кўрилади.\nҲар хил асоратлар\nБарча операцияларда бўлгани каби юрак муаммолари, кўкрак инфекциялари, катта қон томирларида тромб тиқилишига ўхшаш асоратлар бўлиши мумкин бўлиб, бу эҳтимоллик жуда оз фоизни ташкил этади.\n» Ҳозирги пайтда бемор шифохонага мурожаат қилган куни зарур тадқиқотлар ўтказилиб, агар ҳеч қандай чекловлар бўлмаса иккинчи кун операция қилинади (эпицистостомия — сийдикни чиқариш учун). Операция турига қараб бир кечадан 5-7 кунгача шифохонада ётиши мумкин.\nМиокард инфаркт даволаш учун 10 та махсус усуллар\nМиокард инфаркт даволаш йоллари хакида тулик малумот\nХикичок кутулишнинг 20 хил усули\nХикичок кутулишнинг 20 хил усули сабаблари даволаш\nБуйрак ва сийдик йўллар касалликлари гломерулонефрит\nБуйрак ва сийдик йўллар касалликлари даволаш учун Гломерулонефрит\nСемириш бу касалликми Буни хамма билиши шарт озиш учун\nСемириш келиб чикиш сабаблари озиш учун Семириш баданда


Ушбу боб аввалида бир нарсани эслатиб ўтмоғимиз лозим. Бу меьзон қоидаларининг барчаси ҳам ушбу соҳа уламолари тарафидан бирдек қабул қилинган эмас.\nМазкур бобни келтиришдан бизнинг кўзлаган асосий мақсадимиз, юқорида айтиб ўтилган маҳмуд раьйларни жамловчи манҳажнинг мусулмонлар фикрий-сулукий ҳаётларига қандай таьсирлар ўтказганлигини кўрсатиб беришдир.\nБизнинг эьтирофимизга кўра, инкор қилиш имконсиз бўлган ҳукмлар ва асослар борасидаги миқёс ва таянч -бу юқорида зикр қилинган манҳажнинг муттафақ бўлган қисмига эргашмоқликдир.\nМуташобиҳ насслар ҳақидаги сўнгги сўз сифатида: “муташобиҳ лафзларни, модомики улар Аллоҳ таолога ўхшашлик ва шериклик маьноларига далолат қилмас экан, зоҳирий маьноларда тушунмоқ керак” деб айтиш мумкин.\nШу кунларда ижтимоий тармоқларда гўё Пайғамбаримиз соллаллоҳу алайҳи васалламнинг вафотларидан кейин «содир бўлган» бир воқеа бирдан тарқалиб кетди. Бу «таъсирли» воқеани ўқиб, кўпчилик кўзига ёш олди.\n...Бугунги кунда ислом олами гувоҳ бўлиб турган нарса ўша янги ислом «элчи»ларининг тинимсиз ҳаракатларидан келиб чиққан нарсалардир. Биз уни аввал билмаган эдик. Улар ўзларининг исломини ҳозиргача биз Аллоҳдан ваҳий бўлиб келган деб билган исломнинг ўрнига қўймоқчилар.\nИнсоният тарихида инсонлар орасидаги тенг ҳуқуқликнинг бузулишига сабаб бўлган омиллардан бири бир дин вакилларининг бошқа бир дин вакилларига диний айримчилик асосида қарашидир. Ўз динига бўлган тарафкашлик туйғуси, ўзга диндаги кишиларга бошқача назар билан қарашга олиб борган.


Имомали Раҳмон хориждаги муллаваччаларни юртга қайтармоқчи\n26 октябр 2021, Тошкент вақти: 11:49\nТожик расмийлари фикрича, тожикистонлик болалар маҳаллий диний устозлардан таҳсил олишлари лозим.\nТожикистон президенти Имомали Раҳмон хориждаги диний даргоҳларда таҳсил олаётган болаларни ватанга қайтариб олиб келишни талаб қилди. Давлат раҳбарининг бу мурожаати айрим тожикистонликларни таажжубга, бошқаларни эса хавотирга солди.\nТожикистон президенти Имомали Раҳмон республика жануби аҳолиси билан учрашув чоғида мамлакатда болаларга исломий таълим берадиган диний олийгоҳ ва мактаблар мавжудлигини айтиб, тожикистонлик болаларни хориждаги диний олийгоҳ ва мактабларга жўнатишга эҳтиёж йўқлигини таъкидлади.\n- Бизда республикадаги қайси тумандан ва оиладан нечта бола чет элга жўнатилгани ҳақида аниқ маълумотлар бор. Чет мамлакатлардаги диний мактабларда таҳсил олаётган тожикистонлик болалар террорист ва экстремист бўлиб қайтмоқда. Улар республикада нималар билан шуғулланиб юргани ҳам бизга аён. Шунинг учун ҳам сизларга мурожаат қилиб айтмоқчиманки, фарзандларингизни қайтариб олиб келинглар. Шу ерда ўқишсин. Тожикистонлик болалар фақат республикада диний маълумотга эга бўлгандан кейингина хорижга боришлари мумкин. Шунда ҳам улар хориждаги диний олийгоҳларга фақат битта йўл билан - ҳукумат қошидаги Дин масалалари бўйича қўмита кўригидан ўтганидан кейингина боришлари мумкин, деди Имомали Раҳмон.\nТожикистон президенти, шунингдек, мамлакат миллий хавфсизлик ва бошқа куч ишлатар тизимлар раҳбарларига масжидлар устидан назоратни янада кучайтириш ҳақида топшириқ берган.\nПрезидентнинг бу чақириғи республикадаги дин уламолари шўроси томонидан ҳам маъқулланди.\n- Президент гапларида жон бор. Хориждаги мадраса ва олийгоҳларда таҳсил олган ватандошларимиз ўша давлат маданияти, сиёсати, диний гуруҳлар ақидалари ва мафкурасини олиб келишмоқда. Биз бу ақида ва диний йўналишларга қарши чиқа олмаймиз. Давлатимизда дин эркинлиги мавжуд. Бироқ, шу билан биргаликда, Тожикистон аҳолисининг 99 фоизи битта дин, бир мазҳаб йўриғи билан ибодат қилади. Хорижда таҳсил олган ва бошқа диний оқимларга кириб кетган ёшларимиз, Худо кўрсатмасин, бирор-бир низо чиқариши мумкин, дейди дин уламолари шўроси аъзоси Абдуллоҳ Раҳнамо.\nАммо президент Имомали Раҳмоннинг бу таклифи тожикистонликларнинг ҳаммаси томонидан ҳам хуш қарши олинди, деб бўлмайди. Фарзандларини мусулмон мамлакатларига таҳсил олгани жўнатган ота-оналарнинг айтишларича, республикада мавжуд диний мактаблар ва мадрасаларда таълим бериш савияси паст.\n- Ислом давлатларидаги мадраса ва олийгоҳларда ўқув программаси Тожикистондагидан анча фарқ қилади. Хорижий давлатларда талабаларга Ислом таълимоти юксак савияда етказиб берилади. Ниҳоят, у ерда домлалар жуда ўқимишли ва саводли. Биздаги мадрасалар ва диний мактабларда эса асосан ҳеч қаерда таҳсил олмаган домлалар дарс ўтишади, дейди маҳаллий таҳлилчи Бахтиёр Қосимзода.\nМамлакат ҳукумати қошидаги Дин масалалари бўйича қўмитадан олинган маълумотларга мувофиқ, айни пайтда Покистон, Саудия Арабистони ва Эрон мамлакатлари билан тожикистонлик болаларни ватанига қайтариш борасида мулоқот олиб борилмоқда.\nРасмий маълумотларга кўра, бугунги кунда биргина Мисрда 500 тожикистонлик таҳсил олмоқда. Шунингдек, Саудия Арабистони, Яман, Эрон ва Покистон мамлакатларидаги олийгоҳ ва диний мактабларда 2000 дан ортиқ тожикистонлик бола таълим олаяпти. Норасмий маълумотларга кўра эса улар сони 6000 дан ошади.\nМаҳаллий таҳлилчиларнинг таъкидлашларича, сўнгги йилларда республикада диний ташкилотлар ва бошқа диний йўналишлар аъзоларини таъқиб этиш кучайган. Жумладан, диний ташкилотларни қайтадан қайдга олиш ва турли баҳоналар билан улар фаолиятини чеклаш халқаро меъёрларга зид экани айтилмоқда. Шу билан бирга, таҳлилчилар орасида Тожикистон расмийларининг бу хатти-ҳаракатини мажбурий чора ўлароқ баҳоловчилар ҳам бор.\n- Тожик жамиятида янги пайдо бўлаётган диний оқимлар давлатни барча диний ташкилотлар устидан назоратни кучайтиришга мажбур қилмоқда. Жумладан, икки-уч йил ичида бизнинг динимиз, мазҳабимиз, урф-одатларимизга бегона бўлган оқимлар, ақидалар жамиятимизга кириб кела бошлади. Бу ёт ақидалар бир кун келиб мамлакатимиздаги барқарорликни издан чиқариши мумкинлигига оид тахминлар ҳукуматни бефарқ қолдирмади. Менимча, давлат бу билан бошқа диний гуруҳларга аъзо бўлганларни жамиятимиздан йироқлаштириш мақсадида ҳам шундай йўл тутишга мажбур бўлаяпти, дейди мустақил таҳлилчи Зоҳир Давлатов.\nТожикистонда бир муддат олдин қатор диний ташкилотлар фаолияти тўхтатилди. Бу ташкилотлар орасида яҳудийлар диний жамоаси, насронийлар ”Лиахона” ҳамда” Халқаро ибодатхона” черковлари ҳамда иккита диний маркази, баптистларга тегишли тўртта диний муассаса ҳам бор.\nМамлакат Маданият вазирлиги масъулларига кўра, бу диний ташкилотлар 2010 йил давлат қайдидан ўтиш учун сўралган ҳужжатларни вазирликка тақдим этишдан бош тортган.


“Фазилат хоним”дан “Диско раққоси”гача. Тошкент халқаро кинофестивалидан эксклюзив фоторепортаж | Qalampir.uz\n“Фазилат хоним”дан “Диско раққоси”гача. Тошкент халқаро кинофестивалидан эксклюзив фоторепортаж\nМаданият-санъат\t29 Сентябрь 17:22 27810\nЮзлаб чироқлар, классик мусиқа ва афсонавий қизил йўлак... Ушбу йўлакдан кириб келган юлдузларни кўпчилик жуда яхши танийди. Туркия, Ҳиндистон, Эрон, Қозоғистон, Россия, Тожикистон, Италия, АҚШ ва яна бир қатор мамлакатлардан сиз билган дунёнинг машҳур киноижодкорлари ҳамда таниқли актёрлар XIII Тошкент халқаро кинофестивали доирасида пойтахтга келишган. Улар кеча, 28 сентябрь куни “Ипак йўли дурдонаси” халқаро кинофестивалининг очилиш маросимида иштирок этишди.\nМазкур фестиваль 1968 – 1997 йилларда “Осиё, Африка ва Лотин Америкаси халқаро кинофестивали” номи билан ўтказилган. Фестивалда ҳар йили машҳур режиссёрлар, актёрлар ва бошқа киноижодкорлар иштирок этишган. 24 йиллик танаффусдан сўнг ушбу фестиваль Ўзбекистон Республикаси Президенти Шавкат Мирзиёев ташаббуси билан қайта тикланди ва “Ипак йўли дурдонаси” номи билан ўтказилиши бошланди.\n“Ипак йўли дурдонаси” халқаро кинофестивалининг очилиш маросими халқ орасида “Киночилар уйи” – Алишер Навоий номидаги кино саройида бўлиб ўтди. Мажмуа ҳудудида 1890 ўринга мўлжалланган кино ва концерт зали ҳам мавжуд бўлиб, чет элдан ташриф буюрган киноижодкорлар ҳамда ўзбек киноюлдузлари иштирокидаги байрам тадбири айнан шу ерда бўлиб ўтди.\nFeliz Ahmet Erjan Kesal va Nazan Kesal\nФестивалнинг очилиш маросимида жаҳон ва миллий кинонинг машҳур юлдузлари қатнашди. Хусусан, 400 га яқин хорижлик киноижодкорлар ва дунёнинг 37 мамлакатидан 55 нафар таниқли киноюлдузлар фестиваль меҳмони бўлди. Улар орасида ўзбек киноихлосмандлари учун жуда яхши таниш бўлган актёрлар ҳам бор. Жумладан, “Ишкомли уй” ҳамда “Истанбуллик келин” телесериалларидаги роли орқали ўзбек томошабини қалбига кириб борган Ўзжан Дениз (Сейман, Фарук), “Севги изтироби” сериалида суратга тушган Мелиса Асли Памук (Асу), “Муҳташам юз йил”да Нигор Халфа роли ижрочиси Фелиз Аҳмет, “Фазилат хоним ва қизлари” телесериали бош қаҳрамони Назан Кесал (Фазилат хоним), “Чуқур” сериалидан Дилан Чичек (Сена Кочавали); Ҳиндистондан Митҳум Чакраборти, Рандҳир Капур, Роман Ирани Капур, Рича Чадда, Ҳума Қуреши, Адити Рао, голливуд юлдузи Стивен Сигал иштирок этди.\nMelisa Asli Pamuk Erkan Koljan Ko'stendil Dilan Chichek Dogukan Erkan Kutlu\nШунингдек, фестивалда россиялик таниқли хонанда Филипп Киркоров ва туркия поп-юлдузи Сардор Ўртач ҳам иштирок этди.\nSardor Ortach Flipp Kirkorov Stiven Sigal Randhir Kapur Boman Irani Kapur Kunad Kapur Aditi Rao\nМаросимни Ўзбекистон Республикаси Бош вазири ўринбосари – Туризм ва спорт вазири Азиз Абдуҳакимов очиб берди. У Президент Шавкат Мирзиёевнинг кинофестиваль меҳмонларига йўллаган табригини ўқиб эшиттирди.\nЭслатиб ўтамиз, Фестиваль жорий йилнинг 28 сентябридан 3 октябрига қадар давом этади.\n26 Октябрь 19:34 29825\n28 Октябрь 19:02 24834\n28 Октябрь 13:39 22677\n28 Октябрь 08:42 21139\n27 Октябрь 22:29 20493


Жавобсиз севги - Hidoyat.uz\nАсосий саҳифа Жамият Аёллар Жавобсиз севги\nЧоп этилди Mart 1, 2019 Жавобсиз севгиda fikr bildirishni o'chirish\nИбн Умар розияллоҳу анҳумонинг бир жорияси бор бўлиб, уни ниҳоятда севарди. Бир куни у отдан йиқилиб тушди. Шунда Ибн Умар розияллоҳу анҳумо тезлаб келиб, меҳр билан унинг юз-кўзларини, бошини тупроқдан тозалай бошлади. У тинимсиз: «Жоним фидо бўлсин сенга», дер, жория эса унга қараб: «Қолун, қолун», дерди. Бу форсча сўз бўлиб, «сен жувонмард кишисан» деган маънода ишлатилади.\nКунларнинг бирида ана шу жория фурсат топиб, қочиб кетибди. Маҳбубасини қидириб топа олмаган Ибн Умар розияллоҳу анҳумо шундай деган экан:\nЎзимни хўп жувонмард ўйлаб эрсам, қиз кетиб қолди,\nБугун билдимки, мен ҳаргиз жувонмард кимса бўлмабман.\nИбн Ҳазм раҳимаҳуллоҳ ўзининг «Тавқул ҳамома» номли китобида зикр қилишича, Муҳаммад ибн Омир қай бир жорияни кўрса, ошиқ бўлиб қолар, сабр қилолмас экан. То уни сотиб олиб, эгалик қилмагунича ғамга чўмилиб қоларкан. Мазкур жория ўз мулкига айланганидан кейин эса муҳаббати нафратга, талпиниши эътиборсизликка айланар, шундан сўнг ундан қутулишга ҳаракат қилиб қолар экан. Мана шу одатини деб, у катта миқдордаги мулкини зое қилган экан.\nАслзодалардан бўлган Муҳаммад ибн Омир чиройли юзли, хушсурат кўринишга эга бўлган иқтидорли адиб бўлган. Унинг васфига сўз ожиз, гўзаллиги халқ орасида зарбулмасал бўлган экан.\nИбн Ҳазмнинг зикр қилишича, муҳаббат ўрнини нафрат, зерикиш эгаллаганидан сўнг Муҳаммад ибн Омирнинг ишқида бир нечта жориялар вафот этган. Ана шулардан бирининг исми Афро бўлиб, Муҳаммад ибн Омирга бўлган ишқини ҳеч кимдан беркитмас, тинимсиз кўз-ёш тўкар экан. Эр-хотин ўртасидаги муҳаббат барқарор бўлиши учун ҳар икки тарафдан одатдан ташқари жидду жаҳд талаб қилинади.\nШуни ҳам билиш лозимки, эр-хотин ўртасидаги севги алоқаларида юзага келадиган муаммолар ўткинчи майда-чуйда, оддий келишмовчиликларда бўлмайди. Чунки бундай келишмовчиликлар ўзаро алоқанинг янгиланишига сабаб бўлиши ҳам мумкин. Таъбир жоиз бўлса, бу тансиқ таомингизга қўшиладиган, унга лаззат бахш этадиган ҳар хил аччиқ-чучук ва зираворлардек гап.\nИшқий кунларингнинг энг яхшисидир\nТегажоғлик қилган, урушган кунинг.\nСевгида бўлмаса ризою ғазаб,\nХатларда маза йўқ, тунд бўлар тунинг.\nЭр-хотин ўртасида юзага келадиган муаммо ва келишмовчиликларнинг асосий сабаблари қуйидагилардир:\nТурмуш ўртоғини, ҳатто баъзан ўзини ҳам тушуна олмаслик.\nҲаётидаги янги шерикка ёки янги турмуш тарзига мослаша олмаслик. Янги турмуш тарзи ҳеч қачон аввалгисига ўхшамаслигини англаб етмаслик.\nЭнг асосийси, ушбу янги турмуш тарзига, бир умрлик йўлдошга нисбатан ихлос билан муносабатда бўлмаслик. Мазкур алоқанинг давомийлигини сақлаб қолиш ва унинг боқий қолиши учун жон-жаҳди билан ҳаракат қилмаслик ҳамда ушбу робитани булғайдиган нарсаларни бартараф этмаслик.\nШу боис, «Севги бир ўйин бўлса, унинг қоидалари ушбулар» номли китобда муаллиф Доктор Шери Картер Скотт хоним айтганидек, «Сен ушбу севги ўйини қоидаларини ёдлашинг, уларни тушунишинг ва уларга амал қилишинг лозим бўлади».\nМаҳри шаҳодат калимаси бўлган саҳобия\nАсҳобул ухдуд (Чоҳ эгалари)


ФИДОКОР АЁЛ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 26 Феврал 2015\tКӯришлар: 1537\nЎз яқининг, отанг ёки онанг ҳақида уларнинг қутлуғ саналарида бир сўз айтиш мушкул. У киши ҳақда ёзишни ўйладим. Аммо негадир ёзиш машаққатини сездим. У менга волида мақомида эканлигини ҳис қилдим. Муборак 70 ёши остонасида яхшиси у киши билан қандай танишганимни айтай.\nТалаба эдим. Қаттиққўл устозларни ёқтирмайдиган талабалар сирасидан. Факултет ўқитувчилари аксари эркак бўлгани учунми, биз қизлар аёл муаллималарни унча ёқтирмасдик.\nВа айни улар ҳам бизларни ёқтирмаслигини сезардик. Ўша муаллималардан бирининг талабчанлиги, қаттиққўллигини биз ўзимизча шундай баҳолардик: “Ўғил болаларни яхши кўради муаллима”. Дафтарларимизни эринмай текширувчи бу адл қоматли муаллимага бироз ҳадик билан қарардик. Талабалик ўтди. У билан яқинлаштирувчи робиталар пайдо бўлди: мен аспирант бўлдим. Минимум имтиҳонларига айни унинг фанидан тайёрланиш учун китоб керак бўлди. Бироз тортиниб (мен унинг севимли талабалари қаторида эмасдим-да, рад этишидан қўрқиб) керакли адабиётларни сўрадим. У киши уй манзилини берди: “Эртага факултетга келолмайман. Зарур бўлса, бориб олинг”. Уйига бордиму китобларни дарвоза тагидан ола кетдим. Самимият билан уйга таклифини рад этдим. Қолаверса, уйига кирадиган даражада яқин эмасдим.\nАйни ёз эди. Кунлардан бир кун ҳамкорим Суюнбой Тилабов билан бирга факултетдан чиқдик. Муаллима ҳам бизга тасодифан ҳамроҳ бўлди. «Пайшанбе»гача гаплашиб кетдик. Аспирантуранинг уч йили давомида бирон марта у киши билан яқиндан суҳбатлашмагандим. Кафедрамиз аъзолари эркаклар бўлгани учунми, менинг суҳбатдошларим эркаклар эди. Қизиғи, мен эркакшодароқ, деб ўйлаган аёл чинакам бекаларга хос малоҳат билан рўзғорига айрим нарсалар олиш учун йўлини бозорга бурди. Суюнбой ака менга, “Муаллима ҳақда ёзинг, Мунаввара. Ҳали у ҳақда матбуотда бирон нарса чиққанини кўрмадим. Муаллима ўта камтарин. Аёл қалбини аёл тушунади”, - деди. Мен унинг сўзларидан кейин ўйлаб ўтирмай, эртасиёқ уйига бордим. Тўғриси, уни яқиндан билиш истагим бор эди ўшанда. Сиз ҳақда ёзаман, демадим. Шунчаки сизни кўргани келдим, дедим. Ўшанда 1998 йилнинг ёзи эди. Мени меҳмонхонасига олиб кирди. Деворида Крамской қаламига мансуб “Номаълум аёл” портрети репродукцияси осиғлиқ экан. Ўзим суйган расмни кўриб қувониб кетдим. Ва у мен учун мана шу номаълум аёл каби кўринди. Бу талаба - муаллим суҳбати эмас, касбдошлар суҳбати эмас, она билан қиз суҳбати эди. Қизлари Умида ва Ферузалар билан биргаликда тушлик қилдик. Қўшни Дилором опа (филология фанлари номзоди Дилором Абдуллаева) ҳам суҳбатга қўшилди. Мен, улар назарида шунчаки меҳмон. Тушликдан кейин кетдим. Уйга қайтиб “Номаълум аёл” портретини сўзлар воситасида чиза бошладим...\n...Мана шунгаям ўн етти йил бўлибди. Бу йиллар давомида уни янада яқиндан билдим. Камтарин, фидойи, меҳрибон, касбига содиқ аёл йиллар давомида кўз олдимда қад ростлади. Камтаринлиги шуки, у ҳеч қачон бировдан ўзи учун ё оиласи учун бирон нарса тама қилмай яшаяпти. Туғилган кунини фақат оила даврасида нишонлаб келади. Фидойилиги, шуки, кўнглинигина эмас, умрини Хўжандга боғлаб, бундан заррача ўкинмай яшаб келмоқда. Асли Жиззах фарзанди бўлган бу аёл Жиззахга фарзанд, Хўжандга дилбанддир. Умрини турмуш ўртоғи, ўзи каби камтарин инсон Абдуллажон Иброҳимов (химия фанлари номзоди, ХДУ доценти)га бағишлаб, фидойиликка йўғрилган бека, рафиқа, Она мақомини эгаллади. Фарзандлари камоли унинг учун доимо биринчи планда турган. Фарзандлари камолга етгунича ўзи чандон қизиққан илмни четга суриб, оила ташвишлари ва муаллималикни зиммасига олди.\nМеҳрибонлиги эса ҳар лаҳза кўзга ташланади. Фарзандларига меҳри бу - ўз-ўзидан китобларга сиғмас фазилатидир. Умида қизининг ҳар бир ташвишини ўзиники каби қабул қилиб, қизининг фарзандларини ҳам жон ичида тарбия қилишга ёрдамлашди. Ўғли Хуршиджон кўзининг қорачиғи. Хуршиджон фарзандлари Лазизжон, Рухшоналар унинг икки кўзи қораси. Шоир Жамол Камол таъбирича, юракнинг маълум бир нуқтаси бўларкан. Уни сувайдо, дейишаркан. Қизи эса юрагининг сувайдоси.\nКасбига садоқати шуки, бир кафедрада 45 йилдан буён мунтазам ишлаб, касбдошлари меҳрини қозониб келади. Бу узоқ муддат ичида бирон марта “бор-е” деб бирон ким билан тортишганини ё жанжаллашганини касбдошлари эслолмайди. Фақат вазминлик билан, мушоҳадали маслаҳатлари билан барча касбдошлари кўнглидан жой олган. Касбдошлари ҳақида доим энг яхши гапларни айтади. Бу унинг барчага баробарлигидан.\nЎзаро суҳбатларда унинг талабалигига қайтамиз. Унинг маъсум юзига табассум ёйилади. Бир зумда ўн саккиз ёшли талаба қизга айланиб, эслай кетади. Тошкент. Низомий номидаги давлат педагогика институти. Психология факултети. Фаол талаба сифатида доим аълочилар сафида собиқ Иттифоқ бўйлаб талабалар анжуманларида иштирок этганлари. Гоҳ Москва, гоҳ Ленинград кутубхоналарида эса илмий ишига доир манбалар билан танишишини илм оламига қилган саёҳатлари деса ҳам бўлади.\nУ ҳаяжон билан бир нарсани эслайди: “1985 йили Ленинградда эдим. Қайроққумда зилзила бўлганини эшитдим. Бир лаҳза Питерда туришга тоқатим етмади. Уйга, Хўжандга қандай етиб келганимни билмайман. Тезроқ оилам бағрига қайтиб, болаларимни соғ-омон кўриш орзусида эдим”.\nҲақиқий онага хос бу сифат унинг оналик рутбасида қоим эканининг белгиси.\nУмрининг қирқ беш йили Хўжанд давлат университети(собиқ С.М.Киров номли Ленинобод давлат Пединститути)га бахшида бўлиб, узоқ йиллар давомида у ўзбек филологларига фалсафа фанидан сабоқ бераётир. 2007 йили таниқли журналист Садриддин Ашур билан кўришиб қолдик. Ўзи таҳсил олган олийгоҳдаги устозлари сўрай туриб, “Муаллима Иброҳимова ҳануз ўшандайми?” деб сўради. Тушунмадим. Шунда у ўз сўзига изоҳ берди: “Биз 1-курс талабаси эдик. Муаллима қадди қомати келишган ёш қиз каби малоҳатли эди. Эгнидаги атлас кўйлаги ўзига жуда ярашарди. Унга доим ҳавас билан қарардик. Шундай ёш ва келишган аёл жуда қаттиққўл муаллима эди. Ҳанузам қаттиққўл ва талабчанми?”\n«Албатта», деб жавоб бердим, шпаргалка билан қўлга тушган курсдошларимга кўрсатилган муаллима “меҳр”ини эслаб.\n«Йигит қирқ ёшида қирчиллайди», - дейишади. Муаллима бир йигит ёшига тенг умрини университетга бахшида қилиб яшаяпти. Асли психолог бўлгани унинг табиатида кўринади. Инсонни ҳар қандай лаҳзада тушуниши ва зарур маслаҳатни файласуфона мушоҳада билан бера олишини унинг яқин дўстларидан бири Ҳабибахон Юсупова шундай тавсифлайди: “Қурбонойда яхши инсонга хос барча гўзал фазилатлар ўз тажассумини топган. Уни таниганимга салкам қирқ йил бўлади. Ўз фанини чуқур билиши ва бу билим инсонга бўлган самимий муносабатларда акс этган. Руҳим тушган кезлари унинг билан кўришиб қолсам, Қурбонойнинг руҳни кўтарувчи, жонга ором бағишловчи далдаларидан яйрайман».\nБу самимий дил изҳорини эшитиб, ўйлайман, қачон борсам, саришта рўзғор, фаровон оила қут-баракасидан баҳри дилим очилиши муаллима оила деган қўрғоннинг маърифатли вазири эканлигидан бўлса, не ажаб.\nМуаллима Қурбоной Иброҳимова касбдошлари Мавлон Исмоилов, Мавлуда Халилова ва ҳозирда Россия Федерациясида яшаётган жон дугонаси Алевтина Михайловна Долиналар ҳақида меҳр билан гапиради. Буям унинг ўз фани доирасидан келиб чиққан файласуфона муҳаббати самарасидир.\nХўжандда илк бор келиб ким билан дугона бўлгансиз, деб сўрагандим бир пайтлар. “Лолажон (биология фанлари номзоди, доцент Муҳаммадқуловнинг рафиқаси) ўртоғим билан худди ёшликдан бирга ўсган каби қадрдонмиз. Яъниким, жамалак ўртоқ кабимиз. Розияжон Ҳожимуродова билан энг яқин дугоналар каби суҳбатдошмиз. Ҳабибахон Юсупова билан қиёматлик опа-сингил каби мулоқотдаман. Дилоромхон (Абдуллаева)нафақат ён қўшним, балки олисдаги сингилларимдан ҳам яқин синглим. Пошшахон Абдуқулова доно маслаҳатчим. Сиз эса қизимсиз”, - дея табассум қилганди муаллима.\nУмр дарёси оқавераркан. Умрнинг инсоний фазилатлари уммонида у ўтирган кема эзгуликлар сари сузмоқда. Шу кунларда муборак етмиш ёшини қаршилаётган ажойиб инсон, талабчан устоз, меҳрибон рафиқа ва мушфиқ она, фидойи касбдош фалсафа фанлари номзоди, доцент Қурбоной Иброҳимовани ушбу қутлуғ сана билан муборакбод этаман. Қурбоной Иброҳимова каби фидойи аёлларимиз кўп бўлсин. Ватан келажаги - ёш авлодни тарбиялаш учун эса қурбонлик ва фидойиликлар билан йўғрилган умр соҳиблари хизмати жудаям лозим ва зарурдир.\nҚурбоной Иброҳимова, 1945 йилнинг 5январида Жиззах шаҳрида туғилган. Низомий номли Тошкент давлат педагогика институти психология факултетида таҳсил олган. 1970 йилдан Киров номли Ленинобод педагогика пединститутининг фалсафа кафедрасида фаолият юритиб келади. Фалсафа фанлари номзоди, доцент.\nҚароғингга чўкиб кетсам, қутқармагил…\nҲар замонда кўзим ёшлаб,\nАрмон билан ёдлаб қўйдим.\nМен севгимни ўраб қўйдим.\nБугун: 02-10-2020 03:48:33